Floridako ikertzaileek ostra-poluzioaren aurkako metodo bat garatu dute | Consumer\nFloridako ikertzaileek ostra-poluzioaren aurkako metodo bat garatu dute\nAdituek lan berri bat aurkeztu dute berriki, uzta bildu ondoren eta elikadura-katean sartu aurretik ostra garbitzeko teknika berriak garatu dituztenak. Infection and Immunity aldizkarian argitaratutako lanaren helburua da bakterioek eragindako birusei edo “phages”-ei eragitea, dio Paul Guligek, Floridako Medikuntzako Eskolako genetika molekularreko irakasleak eta mikrobiologiako irakasleak eta ikerketaren arduradunetako batek.\nVibrioren gaixotasuna antibiotikoekin trata badaiteke ere, nahikoa aurrerapenarekin aplikatzen bada, joera da “phage” delakoa bakterioari erresistente bihurtzea. Vibrio vulnificus modu naturalean agertzen da itsasoko algetan. Hala, ostrek algak jaten dituztenean, kutsa daitezke. Pertsonak, ostra gordinen kontsumoaren bidez, bakterioarekin kontaktuan jar daitezke, eta, beraz, adituek gomendatzen dute osagai toxikoak kentzeko behar bezala egosten uztea.\nAurkikuntzak bakterioak eragindako sintomak agertzea eragotz lezake, gripearen antzeko sintomak, sukar altua adibidez. Laborategian, ostatuetan modu naturalean agertzen den bakterioa eguzki-isolatzailea izan da. Ondoren, birusaren aurkako irtenbideak injektatu dituzte Vibrio birusarekin kutsatutako saguetan. Adituek diote ondorioak oso positiboak izan direla, gaixotasunaren sintomak agertzea saihestu baitute.\nAdituen esanetan, “phageen” gaitasuna antibiotikoena baino handiagoa da, askoz ere espezifikoagoak baitira eta behar denean baino ez baitute eragiten eta eragin negatiborik sortu gabe. Aditua eta bere lantaldea baikorrak dira tratamendu berrirako, eta laster merkaturatuko dira, merkeak direlako eta erraz aplikatzen direlako.\nalgak bakterio moluscos bivalvos-eu ostras-eu phage-eu toxikoak vibrio vulificus


Liburu-trukea, Saizarbitoriarekin solasaldia eta beste hainbat ekintza Mutrikun Liburu Astearen baitan — Debabarrena turismo\nLiburu-trukea, Saizarbitoriarekin solasaldia eta beste hainbat ekintza Mutrikun Liburu Astearen baitan\nLiburu-trukea, Saizarbitoriarekin solasaldia eta beste hainbat ekintza Mutrikun Liburu Astearen baitan Liburuaren Astea hementxe dugu eta Mutrikuko Liburutegiak zenbait jarduera antolatu ditu irakurketa gustuko dutenei zuzenduak. Aitzaki paregabea zalantzarik gabe Mutriku eta herriko kultura zein bazterrak ezagutzeko. https://www.debabarrenaturismo.com/eu/albisteak/liburu-trukea-saizarbitoriarekin-solasaldia-eta-beste-hainbat-ekintza-mutrikun-liburu-astearen-baitan https://www.debabarrenaturismo.com/eu/albisteak/liburu-trukea-saizarbitoriarekin-solasaldia-eta-beste-hainbat-ekintza-mutrikun-liburu-astearen-baitan/@@download/image/ramon saizarbitoria.jpg\nLiburuaren Astea hementxe dugu eta Mutrikuko Liburutegiak zenbait jarduera antolatu ditu irakurketa gustuko dutenei zuzenduak. Aitzaki paregabea zalantzarik gabe Mutriku eta herriko kultura zein bazterrak ezagutzeko.\nLiburuaren Astean guztiz murgildu da Mutriku. Udal liburutegiak zenbait ekintza antolatu ditu aste honetarako. Literatura maite dutenentzat ekimen originalak prestatu dira, eta ez bakarrik bertakoei zuzenduak; bisitariek ere har dezakete parte prestatutako jardueretan.\nEsaterako, datorren apirilaren 27an eta 28an, osteguna eta ostirala hurrenez hurren, Liburu Merkatu Txikia egingo da herriko Kultur Etxeko sarreran (Erdikokale Kalea, 28), goizean 10:00etatik 13:00era eta arratsaldean 17:00etatik 20:00etara. Dudarik gabe jarduera originala izango da irakurle amorratuentzat. Izan ere, jendeak emandako liburuak eta liburutegian sobran daudenak eskuragarri izango dira doan. Mota guztietako liburuak eskuratu ahal izango dira hortaz, batzuk erabiliak eta beste batzuk bikoiztuta datozenak eta inoiz erabili ez direnak.\nRamon Saizarbitoriarekin solasean\nLiteratur kutsuz betetako astea biribiltzeko Ramon Saizarbitoria idazle donostiarrak Mutrikuko Kultur Etxean solasaldia eskainiko du bertaratzen diren guztientzat apirilak 29, larunbatean. Literaturak eta liburuek gaur egun bizi duten testuinguruaren bueltan hausnarketa egiteko, eta Saizarbitoriaren obraren inguruko zalantzak eta bitxikeriak ezagutzeko parada eskainiko du hitzordu honek.


[Gazteberri] KOSK EGIN! - ELIKABIDE\nELIKABIDE | 2019-09-29 00:00\nNire, zure, bere lehen janaria amaren titia izan zen. Handik gutxira biberoia, ahia, fruitu- edo barazki-purea eta potekoa iritsi ziren. Orain “...-taitantos” dituzu eta murtxikatu gabe jarraitzen duzu. Garaiz ikasteko aukera kendu zizuten eta bere ondorioak ditu. Titia kentzeak mailakakoa izan behar du eta elikagai-sarrera ere. Haginkariari (txintxirrinari) hozkada emateko gai bagara, zergatik birrintzen digute dena? Urtean, bi urteetan, hiru urteetan jostailuei kosk egiten diegu, eta elikagaiak aldiz edaten ditugu. Inboluzionatzen goaz.\nGaur, zuretzat, jatea izapide hutsa da. Lanaren eta lanaren artean oso denbora gutxi duzu: sardexka bakoitzak 40 aldiz mastekatzea saihesten baduzu, 20 bat minutu aurreztuko dituzu. Ba, jakin, zure ahoa ez dela birringailu hutsa. Jakia ahoan dagoen bitartean, listua jariatuz doa eta infekzioen kontrako lehen babesa aktibatzen da; garunera eta digestio-aparatura seinaleak bidaltzen dira, zuku gastrikoak jario daitezen; eta elikagaiaren pausoa lubrifikatzen du. Baina zuk, tragabolas-a gisa, bazkaria irensten duzu minutu gutxitan. Jan eta jan eta ez zara asetzen. Eta loditasunaren eta diabetesaren arriskua handitzen dituzu.\nEredu tipikoa laranja-zukua da. Fruta gosaltzen duzunean, ale batekin nahikoa duzu. Zukuarekin aldiz, bi edo hiru laranja darabiltzazu. Zukutzerakoan basoa betetzen da uraz (2-3 bider); C bitamina, azido foliko, potasio eta antioxidatzaileez (2-3 bider); baina zuntza (mamia eta azala) zukugailuan geratzen da. Hots, azukrea libre geratzen da (2-3 bider) eta patxadan gailentzen da. Bizpahiru trago eta kitatuta. Hau da, askoz errazago eta askoz azkarrago xurgatzen da. Eta zuk asetu gabe jarraitzen duzu.\nBoligrafoz eta azazkalez jan a parte, kosk egiten dakizu? Barazkiak (zerba, kuia, ziazerba) purean soilik jaten dituzu (edo smoothie-an), tomatea saltsan (edo ketchup-an). Fruituak… —honetan ez nauzu harrapatuko, goizeko laranja-zukuak amaitu dira—, fruituak irabiatuta hartzen dituzu (edo etxeko txikienak txupetinetan). Ogiari, moldezko ogiari, azala kentzen diozu. Jaten duzun arraina zapaldutako pasta bat da (ziriak, gulak, txaka) eta haragia txikituta dago (burger-a, saltxitxa). Jogurta edaten duzu (edangarria) eta gazta igurzten duzu; txokolatea bezala. Are gehiago, gurina igurzten “erraza” da (margarina). Zure aitzakia janaria ez zitzaizula gustatzen zen eta bizpahiru goragale ondoren, bola egiten zitzaizula. Jada handitxo zara! Baina orain telebistan iragartzen ari dena gehiegizkoa da: “pim, pam, bebe lacasitos”. Serio! Litxarkeriak ere edangarriak dira.\nEguneko helburua: haginka egiten hastea da. Koskada bakoitzak 30-50 aldiz mamurtu behar izango litzateke irentsi baino lehen. Jakina, haragia edo arraina txikitzea ez da gauza bera. Beraz, irtenbidea ez da kontatzen hastea: ..., bi, hiru... Hozkada txikiak eman beharko dituzu, astiro jan sardexka jalkiz, distraziorik gabe egin (telebistarik, mugikorrik ez) eta jan baino lehen ondo xehatuz. Hau da, fletcherismo-aren oinarria dena. “Dieta” zahar honek elikagarriak xurgatzeari laguntzen dio eta ingestio kalorikoa murrizten du (gosea gutxitzen duelako). Adi ba neska-motel! Udazken honetan motel jatea bogan dago.\nGazteberri Aldizkaria #149 | 2019 maiatza (babesleak):\nTxintxarri Aldizkaria | Sarrera | 2019 iraila (babesleak):\nGako-hitz: #fletcherism #eatgirlvsitgirl #gazteberri #newpost #blog #blogger #blogpost #blogetan #podcast #basquecountry\n- 5000 Adorez: mastekatu, murtxikatu, mamurtu\n- Elhuyar: v.tr. mastekatu, murtxikatu, xehatu, mamurtu\n- Sinonimoak (UZEI): mastekatu, murtxikatu (Ipar.), mamurtu (Bizk.)\n- 5000 Adorez: haginka/horzka/kosk egin, hozkatu, ausiki\n1 v.prnl./v.tr. kosk/hozka/haginka egin, hozkatu, ausiki\n2 v.prnl./v.tr. jan (azkazalak)\n- Sinonimoak (UZEI): ausiki/haginka/hozka egin, heldu, hozkatu, oratu, sastatu, ziztatu, ausiki (Ipar.), matxikatu g.e., mau egin (Bizk. haur.)\nIrudiak: Alimentación Konsciente, Cerealto Siro Foods, El Almacén de tu Cocina, Epicurious, Food Network, Global Sources, Naranjas Mirador, otromarketing.es, Smarty Mockups, starjuice.com, taringa.net, vayagif.com, VIX\nCuriosidades: cuantas veces es recomendable masticar\nHorace Fletcher (Wikipedia)\ndieta elikadura nutrizioa


Asuncion Susperregik 100 urte bete eta alkatearen bisita jaso du | Herribizia\nAzaroaren 24an bete zituen 100 urte Errenteriako bizilagun den Asuncion Susperregik bere familia zabalak lagunduta, eta gaur astelehenean Aizpea Otaegi Mitxelena alkatearen bisita jaso du, oraindik orain seme-alabak, ilobak eta birbilobak lagun zituela.\nOiartzunen jaio zen Susperregi duela ehun urte, denbora honetan guztian hainbat tokitan bizi izan da, hurrenez hurren, Oiartzun, Errenteria, Bidebieta, Oiartzun berriro eta Errenteriara itzuli zen. Azkeneko 30 urteetan Zamalbideko Intsusa etxean bizi izan da. Egun bertan bizi da, “lau belaunaldi elkarrekin bizi gara” adierazi dute Susperregiren senideek.\nUrtemugago ospakizunez galdetuta “oso ondo eta gustura” igaro zituela erantzun du Susperregik, bertan baitzeuden 18 iloba eta 20 birbilobetatik asko. Gaur, berriz, alkatearen bisita jaso du bere etxean, “urtemugako azken sorpresa” esan dute seme-alabek. Ohikoa den lore-sorta eman dio alkateak Susperregiri, eta honek atseginez hartu ditu loreen kolore biziak nabarmenduz.\nOne Response to Asuncion Susperregik 100 urte bete eta alkatearen bisita jaso du\nNi 2019-11-25 at 17:55 #\nZORIONAK!ONDO OSPATU 100 URTEAK!


BadaBideBat Gipuzkoako Gazteen Emozioak Zaintzen » Gipuzkoa Kutxa Solidarioa\nBadaBideBat Gipuzkoako Gazteen Emozioak Zaintzen\nNork sortua:: TELÉFONO DE LA ESPERANZA\nUrtean zehar - Telefono, Txat eta WhatsApp\nBadaBideBat, Gipuzkoako 18-30 urte bitarteko gazteei zuzendutako zerbitzu berria martxan jarri da. Laguntza emozionala eskainiko zaie 900 840 335 doako telefonoaren bidez edo txat edo whatsapp bidez.\nPuesta en marcha de BadaBideBat, el nuevo servicio dirigido a jóvenes de entre 18-30 años de Gipuzkoa donde se les ofrecerá apoyo emocional a través del teléfono gratuito 900 840 335 o a través de chat o whatsapp.\nGipuzkoako gazteei beren zailtasunei (pertsonalak, sozialak, familiakoak, lanekoak edo ikasketetakoak, etab.) aurre egiten doan eta modu anonimoan laguntzen esperientzia luzea duen zerbitzua.\nTresnak eta baliabideak eman nahi dizkizugu, zure egoerari aurre egiteko gai izan zaitezen eta aurrera jarrai dezazun.\nArgi izan pertsona guztiok behar dugula laguntza gure bizitzako uneren batean.\nEta Harremanetan Jartzen Banaiz?\nBadaBideBat 18 urtetik gorako gazteentzat da, sexua, jatorria, identitate/aniztasun sexuala edo erlijioa kontuan hartu gabe; entzunak sentitzeko, kezkak partekatzeko eta/edo erabakiak hartzeko premia duen edonorentzat.\nEz diozu zertan zure egoerari bakardadean aurre egin.\nBerdin dio zer arazo den: zure bikotekidearekin, zure lagunekin, ikasketekin edo lanarekin, senideekin, adikzioekin zerikusia dutenak. Beharbada, bakarrik edo triste sentituko zara, edo ez zara mundu honetan sartzen, zure sexu-orientazioak emozionalki kezkatzen zaitu…\nZuri entzuteko irrikan gaude, esku bat botatzeko. Ez dugu nahi kezkatzen zaituzten sentimenduak ezabatzea, baizik eta sentimendu horiek ulertu eta bideratzen jakitea.\nNola nahi duzu hitz egin? Aukeratu nola sentituko zaren gustora. Gogoratu doakoa eta anonimoa dela.\nWhatsApp: 747 421 720\nDoako telefonoa: 900 840 335 [Astelehenetik ostiralera: 10:30-13:30]\nTeléfono gratuito: 900 840 335 [Lunes a viernes: 10:30-13:30h]\nGipuzkoako gazteei beren zailtasunei aurre egiten doan eta modu anonimoan laguntzen esperientzia luzea duen zerbitzua\nHasiera: larunbata, 2021 ekaina 19, 10:00\nBukaera: larunbata, 2021 ekaina 19, 15:00


Distira iluntasuna guztira igorleak argi 30 minutu, izan daiteke kargatuta berriro, edozein argi-mota, bai articial edo naturala izan ezik, infragorria.\nProduktua datorrena nahasten erretxina bilayer, disolbatzaile base (formula daiteke oinarri hartuta ur-eskaria ere).\n- Igortzen argi eza argi 30 minutu\n- Da kargatuta naturala erabiliz eta argi artifiziala (ez gastatu kanpoan)\n- Bilayer, diluitzeko gutxitzeko akrilikoa arteko 20-50% arabera pita lan, ondoren, berniza babes elementuak.\n- Eskuragarri koloreak: Laranja, Gorria, Arrosa, Horia-Berdea. Begiratu azpian produktu aldaera.\nOHARRA: pigmentu photoluminescent oso heavy da, eta, beraz, ezinbestekoa da astindu vigorously nahastu pintura, ondo aplikatuz aurretik.


Zizurkilgo Udalak Kataluniako buruzagi independentisten aurkako epaia salatu du - Zizurkil - Tolosaldeko ataria\nZizurkilgo Udalak Kataluniako buruzagi independentisten aurkako epaia salatu du\nTolosaldeko Ataria 2019-10-18 12:13\nEH Bildu eta EAJren aldeko botoekin ebazpena onartu du udalak. PSE-EEko bi zinegotziek aurkako botoa eman dute.\nAutodeterminazio eskubidearen defentsa egin du udalbatzak urriaren 17ko udalbatza berrezian. Herrialde Katalanetako Llado herriarekin senidetuta dago Zizurkil, 2013az geroztik. Eta hain zuzen, Lladoko herriari elkartasun mezua ere bada onartutakoa, ebazpena Lladoko Udalera bidaliko baita besteak beste.\nEAJ eta EH Bilduk onartutako testuak oinarrian du Associció Catalana de Municipis eta Associció de Municipis per la Independénciakoek Kataluniako herri guztietan aurkeztutakoa. 8 puntutan sententziarekiko adostasun eza azaltzen da, presoak askatzeko eskatzen da eta erreferenduma ez dela delitu azpimarratzen da, besteak beste. Hirugarren puntuan autodeterminazio eskubidearen defentsa egiten du Zizurkilgo Udalak: “Autodeterminazio eskubidearekin konpromisoa berresten dugu, eskubide politiko funtsezkoa delako Nazio Batuen gutunak eta eskubide politiko eta zibilen nazioarteko itunak dioen bezala, Espainiako estatuak ere sinatu zuen ituna”.\nEra berean Zizurkilgo Udalak bat egiten du sententziaren aurkako protestekin eta Euskal Herrian deitzen diren ekimenetan parte hartzeko deia egiten die zizurkildarrei. Lehen ekimena, gaur izan da, 12:00etan lantokietan egingo diren elkarretaratzearekin bat eginez, udal langileek Joxe Arregi plazan egin duten elkarretaratzean parte hartu dute udal ordezkariek ere.


Laxoa txapelketako ligaxka bukatu da - Diario de Noticias de Navarra\nLaxoa txapelketako ligaxka bukatu da\nBaztan-Errekako 40. edizioko final laurdenetako joaneko partidak asteburuan jokatuko dira\nfernando anbustegi 09.02.2020 | 15:54\nelizondo - Martxoaren 30ean hasi zen 2019ko Baztan-Erreka Laxoa Txapelketa. Aurtengoa 40. edizioa da eta urteurren borobil honetan Arraioz, Doneztebe, Irurita eta Oizko hamaika talde hasi ziren lehian, sei Doneztebekoak, bina Irurita eta Arraiozkoak eta Oizko bakarra. Are borobilagoa suertatzen ari da edizio hau, izan ere, plazetatik harago, Nafarroako Gobernuak Laxoa jokoa Kultur Ondasun Inmaterial izendatzea onartu berri du, maiatzean, Laxoa Elkarteak lau hamarkadetan zehar egindako lana aitortuz eta balioan jarriz.\nTxapelketara itzuliz, 6 eta 5 taldetako bi multzotan banatuak, ligaxka sistema erabili dute lehenbiziko fasean. Multzo bakoitzean, denak denen aurka aritu dira eta ia hiru hilabetean zehar 50 partidu jokatu dituzte aipaturiko herrietako lau plazetan. Azken egun hauetan, ekainaren 12tik 16ra, errekuperazio jardunaldia jokatu da, eta final laurdenetarako sailkapena erabaki da. Izan ere, eguraldiaren menpe eta jokalarien disponibilitatearen menpe egoten dira partiduak, eta badaezpada ere, txapelketa hasi aitzinetik errekuperazio jardunaldi batzuk finkatzen dira, partidu guztiak jokatuko direla bermatzeko. Ligaxkako jardunaldiak bukatuta, multzo bakoitzean puntu gehien bildu dituzten lau taldeak sailkatu dira final lauderdenetarako, A multzoan Arraioz Zubiondoa eta Doneztebe Titi kanpoan gelditu dira eta B multoan Doneztebe Zarbonet. Gainerako zortzi taldeek joan-etorriko kanporaketa bidez jokatuko dituzte final laurdenak.\nFINAL LAURDENAK Bihar jokatuko da lehenbiziko partidua, Donezteben, 18.00etan hasiko da Doneztebe Avia eta Irurita Migueleneren artekoa. Doneztebarrak, iazko txapeldunordeak, 4. sailkatu dira B multzoan, aldiz, iruritarrek jokaturiko hamar partiduak irabazi dituzte, ligaxkako talde hoberena izanik.\nLarunbatean, 11.00etan Arraiozko plazan, Arraioz Sagardia, B multzoko 3. sailkatua eta Doneztebe The Moment, iazko txapelduna, aurtengo ligaxkan A multzoan 2. sailkatu dena ariko dira nor baino nor.\nArratsaldean, 16.00etan, Doneztebeko Bear-zana plazan, Doneztebe Mikelo, A multzoko 4. sailkatua eta Irurita Olari, B multzobo buruaren arteko partidua jokatuko da.\nAzkenik, igandean, Donezteben ere, 17.00etan, Doneztebe Apezteguia, A multzoan 3. sailkatu dena eta Oiz Kokoetxea, B multzoko 2.arenaren arteko lehia izanen da.\nItzulera partiduen ondotik, final erdiak ere joan-etorrian joaktuko dira, eta hirugarren posturako lehia eta finala, berriz, Iruritako plazan jokatuko dira, abuztuaren 3an.


Aurten ere, jaialdiak Kobetamendiko mugak gainditu eta hiriaren erdigunera jaitsiko da, bilbotar guztien eta egun horietan gure artean egongo diren eta Bilboko kaleetan barrena egunez ibiliko direnen gozamenerako. Askotariko programazioa eskainiko dugu, jende guztiarentzako modukoa, 4 agertokitan banatuta: Isozaki dorreak Carrefour, Albiako lorategiak Cinzano, Areatza Heineken eta BBK aretoaren pareko agertokia, Kale Nagusian.\nHiriaren erdigunean sumatuko dira jaialdiaren lehen konpasak, ostegunean, Kale Nagusian bertan Mastodonte taldearen emanaldiarekin; Asier Etxeandia aktore bilbotarrak Enrico Barbarorekin batera sortu duen proiektu goraipatua eta arriskatua da Mastodonte. Gainerakoan, honako artista hauek igaroko dira agertokitik:Anni B Sweet artistak bere laugarren albuma aurkeztuko du; Cariño sasoi honetako talde berri garrantzitsuenetako bat izatera iritsi da, beren abesti freskoei, lotsagabekeriari eta espiritu gordinari esker; Gimnástica nortasun handiko taldeak rock alternatiboaren irmotasuna, musika elektronikoari egindako keinuak eta misterio-kutsuz inguratutako melodiak uztartzea lortu du; Los Hermanos Cubero, beren zauriak eta beren bihotzak zabalduz; Lorena Álvarez, bere balioaniztasun artistikoari esker folka berrinterpretatuz; Mujeres, musika alternatiboaren munduko rock talderik handienetako bat; Ortiga taldeak berbena arte bihurtzeko dohaina du; Pony Bravo taldearen ‘Guru’ laugarren disko desiratua; The Intergalactic Republic of Kongo taldeak doinu elektronikoak perkusio afrikarraren bitartez bideratzen ditu, punk estilotik gertu dagoen estetika batekin eta gizarte modernoari buruzko gaietan sakontzen duten letrak eginez; eta Venturihiruko madrildar gaztearen ‘Mi estúpida opinión’ lehen diskoan gaztetasuna esku bakarrekin zapaltzen denean ateratzen den amorru eta samurtasun guztia gitarra sendoen eta melodia onen bitartez adierazten da.\nMalagako artista ezagunak “Universo por estrenar” diskoko abestiak aurkeztuko ditu Bereziak agertokian. Laugarren disko horrekin aurreko lanekiko erabateko aldaketa egin du, Annie poparen munduan murgildu baita, lelo infekziosodun pop perfektua eginez, elektronika retrofuturistaren eta neopsikodeliaren ukitu eta guzti.\nMaría, Paola eta Alicia dira Cariño taldeko kideak; sasoi honetako talde berri garrantzitsuenetako bat izatera iritsi da, beren abesti freskoei, lotsagabekeriari eta espiritu gordinari esker. Beren konposizioak zintzoak, ironikoak, suminduak eta, batzuetan, inozenteak ere badira, alde guztietatik naturaltasuna darien melodia bikainekin beren sentimendu urgenteenak eta, batik bat, errealenak munduari oihuka adierazteko premia asetze aldera.\n2018. urtearen amaieran, Gimnástica taldeak ‘Líquido’ izeneko hirugarren eta azken lana argitaratu zuen. Bederatzi abesti biltzen dituen album horren bitartez, Alacanteko taldeak rock alternatiboaren irmotasuna, musika elektronikoari egindako keinuak eta misterio-kutsuz inguratutako melodiak uztartzea lortu du, eta musika independentearen munduan talde garrantzitsuenetako bat izatera iritsi dira.\nHermanos Cubero taldea aspalditik bihurtu da herri-kantugintzako proposamen interesgarri eta errespetatuenetako bat. Bikoak “Quique dibuja la tristeza” (el Segell, 2018) diskoko abestiak aurkeztuko ditu Bereziak eremuan. Tragedia pertsonal batek markatutako diskoa da, baina tragedia horrek abesti onen sorta ederra sorrarazi zuen. Pena eta samina sorburu izanagatik, edertasun lazgarria duena.\n‘Colección de canciones sencillas’ lanean, Lorena Álvarezek garaikidetasuna eta tradizioa uztartu ditu berriro ere, Espainiako herri-abestien bere ikuspegi bereziarekin. Balioaniztasun artistikoari eta sormenari esker folka berrinterpretatuz, artistak orain arteko lanik intimoena aurkeztuko du, non bere esperientzia propioak interpretatzen dituen, hitzak erabilita, baina hitz horiek ez dute beti transmititzen itxuraz transmititzen duten hori.\nMastondonte proiektua Asier Etxeandiak eta Enrico Bárbaroesek sortutako proiektu musikal-kontzeptual sailkaezina da. Genero zehatzik gabe sortu eta hamaika soinu (elektronika, popa, rocka edo punka) uztartzeko gai izanik, proiektuaren lehen diskoa album bat baino gehiago da: zentzumenen esperientzia bat da, musikaren bidez adierazitako emozioen eztanda bat.\nHamar urtetik gorako ibilbidea egin ostean, Mujeres taldea musika alternatiboaren munduko rock talderik handienetako bat dela esan daiteke; areto guztiak lepo betetzen dituzte doazen lekura doazela, eta jaialdi nazional ia guztietan jotzen dute. Bartzelonako hirukoak bere ibilbidearen errepasoa egingo du Bereziak atalean, eta ‘Romance Romántico’ izena duen azken EPko abestiak aurkeztuko dizkigu: lau himno eztabaidaezin dira, letra zuzenak eta melodia perfektuak dituztela, eta hurrengo diskoa atera arteko itxaronaldia arintzeko balio dute.\nEsteban&Manuel cumbia taldeko partaide izandako Chichok bakarkako bideari ekin dio ORTIGA proiektuarekin. Jai-giroko proiektua da, dantzaldietako kutsua duten pop melodiekin, eta inolako konplexurik gabe honako hauek guztiak biltzen dituen soinuen imaginarioa sortzeko gai izanik: Rubén Blades, Orquesta Panorama, Metallica, Bad Bunny, Miami Sound Machine, Omar Souleyman edo ahuntza eta tronpeta.\nSevillako laukoaren rock esperimentala ere gogo biziz entzungo dugu Bereziak eremuko agertokietan. Bost urtez material berririk argitaratu gabe egon ostean, Pony Bravo estudioan grabatutako laugarren diskoarekin dator bueltan, beti bezala, beren umore bereziarekin eta beren proposamen pertsonal-pertsonalarekin. Galdu ezin den rara avis bat.\nDoinu elektronikoak perkusio afrikarraren bidez bideratzen ditu, punk estilotik gertu dagoen estetika batekin eta gizarte modernoari buruzko gaietan sakontzen duten letrak eginez. Zuzeneko emanaldien bizitasun asaldatzailea bereizgarri duela, ziur gaude I.R.O.K. taldeak, taldearen abestien hipnotismoaren bitartez, murgiltze-esperientzia basati eta zirraragarria biziaraziko digula.\nHiruko madrildar honetan Daniel Durán (ahotsa eta baxua), Lucas Olazabal eta Jonás Batuecas (gitarra eta bateria) biltzen dira, eta Oso Polita etxearekin berriki argitaratu duten aurreneko diskoaren (‘Mi estúpida opinión’) abestiak aurkeztuko dituzte. Pop-rock estiloko album sutsua da, gaztetasuna esku bakarrekin zapaltzen denean ateratzen den amorru eta samurtasun guztia gitarra sendoen eta melodia onen bitartez adierazteko gai dena.


...>bide zion goi maila. Baina ordurako hura nahaskeria eta gaiztakeriari emana zen eta zerbait larria egin omen zu...\nPetros Markaris. Idazlea. «Inor ez da mintzo politikaz, denak ari dira ekonomiaz!». Egilea(k) ASTIZ, Iñigo. Berria, Euskal Editorea SM 2015 (1)\n...>.Bide onean ari da Syriza?Siriza nahaskeriaren alderdia da. Ez da alderdi bateratu bat, taldez osatuta dag...


2019ko ekainaren 17a, astelehena | Ordua Euskal Herrian 05:13:37\nHogei ordu atxilotuta eduki ondoren, ostegun goizean behin behineko askatasuna eman diote aktoreari. Epailearen aurrean ez du adierazpenik egin.\nWilly Toledo artxiboko argazki batean. (Argazkia: El Salto)\nSare sozialetan “jainkoa iraintzeagatik” salaketa jarri zioten zenbait abokatu katolikok. Toledo ez zen aurkeztu epaiketetara eta Madrilgo instrukzio epaitegiak atxilotzeko agindua eman zuen asteazkenean.\n“Nire bizilagunek, sei polizia ikusi zituzten nire etxe inguruan. Horregatik, terrazetatik egin nuen ihes, baina, taxiak hamar minutu behar izan zituen nengoen lekura etortzeko eta poliziek harrapatu egin ninduten”, azaldu du Toledok.\nEndika Zulueta abokatuak adierazi du ez ziotela Toledo ikusten utzi. “Mundu guztiak du eskubidea epailearen aurretik igaro baino lehenago bere abokatua ikusteko”.\nZuluetak adierazi duenez, “kasua atxibatzeko eskatu dugu eta orain epailearen esku dago kasua amaitutzat jo edo ez”.\nKanal honetan artxibatua: Espainia


Mondragon.edu, unibertsitate webgune onenen artean - Arrasate - Goiena.eus\nMondragon.edu, unibertsitate webgune onenen artean\nMaider Arregi 2007-07-02 14:00\nUsalo izeneko webguneak dio Mondragon Unibertsitatearen webgunea Espainiako lau onenen artean dagoela, erabilgarritasunaren ikuspegitik. Ondorio horretara iristeko 73 unibertsitateren webguneak aztertu ditu, 26 adierazle aintzat hartuta, denak ere webguneen erabilgarritasunarekin lotuak.\nAzterketa 2006ko irailean egin zuen Usalo webguneak, jakiteko, Espainiako unibertsitateen webguneak zenbateraino diseinatu diren erabiltzailea gogoan hartuta. Horretarako 26 adierazle erabili dituzte, lau taldetan banatuta:\nUnibertsitate webgunerik onenak\nMondragon Unibertsitatearekin batera, beste hiru unibertsitate hauek ere aipatzen ditu azterketak, webgune onenen jabe moduan: Universidad de Córdoba, Universidad de Santiago eta Universidad Francisco de Vitoria.\nJakob Nielsen adituaren iritziz, erabilgarritasuna da kalitate ezaugarri bat webgune batena, eta adierazten du zelako erraztasunez erabil daitekeen berorren interfazea. Erabat uztarturik dago erabiltzailearen gogobetetasunarekin.\nVocento Media Trader eta CodeSyntax enpresek egin dute Mondragon Unibertsitatearen webgunea elkarlanean.


Irekia Eusko Jaurlaritza - Gobierno Vasco :: Herritarren parte-hartzeko prozesua LAGen berrikusketan: Debagoieneko bizilagunek paisaia zaintzeko sustapen publikoa iradoki dute\nHerritarren parte-hartzeko prozesua LAGen…\nArrasate, LAG DOT Iturria: Irekia\nProceso de participación ciudadana en la revisión de las DOT: el vecindario de Debagoiena sugiere promoción pública en la conservación del Paisaje Iturria: Irekia\nGaur arratsaldean, 18:00etan, beste bilera bat egingo da Aiarako eremu funtzionalerako, Amurrioko Katekesian; larunbatean, 10:00etan, Bilbon\nArrasate 16 06 15\nLurralde Antolamendurako Gidalerroen berrikusketarako bilera parte-hartzailean, Arrasateko (Debagoiena) eremu funtzionaleko biztanleek paisaia zaintzeko gastuetan lagunduko duten politika publikoak sustatzearen aldeko interesa agertu dute, haien iritziz «garestia baita» haren sostengua eta zaintza.\nEusko Jaurlaritzako Lurralde Plangintzako zuzendari Fernando Uriondo bertan zela, Arrasaten herritarren beste bilera bat egin da LAGak berrikusteko. Bertan parte hartu dutenek «eskualdeko igarobide ekologikoak zabaltzea» ere proposatu dute. «Onuragarritzat hartu da, eta denak egon dira ados» zehaztu du Fernando Uriondok.\n«Iradoki den beste kontu bat dorre elektrikoen eta telefoniakoen efektu bisualak txikitzea izan da, eta kudeaketa-erakunde edo -organo bat sortzea, naturaguneak indartu ditzan. Gainera, landa-inguruetan ekintzaile izateak duen balioa sustatzearen ideia ere agertu da, arloa eguneratzeko, erakargarri bihurtzeko eta ekintzaile txikientzako -emakume eta gizon-irteera erraztasunak izango dituen arlo bihurtzeko ekintzaile izateko ideia, tokiko merkataritzaren garrantzia nabarmenduz» esan du Fernando Uriondok.\nGaur arratsaldean, seietan, beste bilera bat egingo da Aiarako eremu funtzionalerako, Amurrioko Katekesian; bertaratzen direnek etorkizuneko LAGak definitzeko iradokizunak eta ekarpenak egingo dituzte.


2005eko hirugarren hiruhilekoan sexu berekoen arteko 23 ezkontza egin ziren\nHomeGaiakEzkontzakPrentsa Oharrak 2005eko hirugarren hiruhilekoan...\nEZKONTZEN ESTATISTIKA (EZKE), 2005eko 3. hiruhilekoa\n2005eko uztailean, abuztuan eta irailean 3.359 ezkontza egin ziren guztira\nEUSTATen datuen arabera, ezkontzeko eskubidearen arloan Kode Zibila aldarazten duen uztailaren 1eko 13/2005 Legea indarrean egon den lehenengo hiru hilabeteetan, Euskal Autonomia Erkidegoan sexu berekoen arteko 23 ezkontza egin ziren: horietariko 4 Araban egin ziren, 14 Bizkaian eta 5 Gipuzkoan. Ezkontza horien artean bat bakarrik izan zen emakumeen artekoa, beste guztiak gizonen artekoak izan baitziren.\n2005eko uztailean, abuztuan eta irailean guztira 3.359 ezkontza egin ziren Euskal Autonomia Erkidegoan, hau da, aurreko urteko hiruhileko beraren aldean kopuru hori %2 gutxitu da. Bizkaian 1.754 ezkontza egin ziren, aurreko urteko aldi berean baino %1 gutxiago, eta Gipuzkoan 1.043 ezkontza, aurrekoan baino %4 gutxiago; soilik Araban gehitu zen ezkontzen kopurua, 438 egon zirelako, hau da, aurreko urteko aldi berean baino %5 gehiago. Euskal Autonomia Erkidegokoak ez diren egoiliarren arteko ezkontzak 138ra gehitu ziren.\nUztailean egin zen ezkontza gehien (1.557), eta gero irailean (1.354). Bestalde, aurrekoetan bezala, ezkontza gutxien (448) izan zituen udako hilabetea abuztua izan zen.\nHirugarren hiruhileko horretan, elizan egindako ezkontzen kopurua gehitu egin zen. Neguko hilabeteetan ezkontzen erdia baino gehiago zibilak izan ziren; aldi horretan, ezkontzen %63,4 erlijiosoak izan ziren baina aurreko urteko aldi beraren aldean %3 gutxitu ziren. Gipuzkoan ezkontza kanonikoak guztien %61 izan ziren, Bizkaian %63 eta Araban %65.\n2005eko hirugarren hiruhilekoko 3.359 ezkontzen artean, Euskal Autonomia Erkidegoko egoiliar ziren 3.235 gizon eta 3.324 emakume ezkondu ziren. 3.049 senar (%94,3) lehenengo aldiz ezkondu ziren eta, bestalde, 13 alargun eta 173 dibortziatu berriz ezkondu ziren. Emakumeen lehenengo ezkontzen ehunekoa gizonenaren antzekoa izan zen: aldi horretan 3.155 emakume ezkongabe (%94,9), 6 alargun eta 163 dibortziatu ezkondu ziren.\nEzkontzak ezkontideen adinaren arabera banatuz gero, emazteen %49ak 30 urtetik gora zituen eta adin-tarte horretako gizonen kopurua %69koa izan zen.


Badajozko Udalak dio bere sare osoko iturriko ura edatekoa dela | Consumer\nBadajozko Udalak dio bere sare osoko iturriko ura edatekoa dela\nGiza kontsumorako uretan herbizidak daudela antzemateko azken arduraduna Extremadurako Junta dela esan zuten zinegotziek.\narabera: Igandea, 2003ko urtarrilaren 26a\nBadajozko Udaleko hiru zinegotzi, J. A Monagok, Nicasio Monterdek eta Jesús Villalbak ziurtatu zuten beren txorrotetara iristen den ura edatekoa dela une honetan.\nEdileek Extremadurako Juntari esan zioten giza kontsumorako uretan herbizidak detektatzeko azken erantzulea zela, eta PSOEko agintariei leporatu zieten gai hori politikoki erabiltzen ari zirela. Enpresa emakidadunak betidanik egin ditu legez dagozkion azterketak, eta, orain arte, ez du “ezin edateko moduan” ikusi Novelda eta bere ardurapean dituen gainerako herrixkak hornitzeko sarean.\nAqualiak analisiak legez egin behar ditu erakunde eskudunak -Osasun Kontseilaritza- horren berri ematen dionean bakarrik. Batzordeak jakinarazi zionean, Aqualiak ikatz aktiboko iragazkiak jarri zituen araztegietan.\n200 bat herritar, besteak beste Noveldako alkate pedanoa, Akaliaren egoitzan agertu ziren. Noveldako Auzo Elkarteko lehendakari Ana Mª Viniegrak adierazi zuenez, “Hemen denok nahi dugu eskuak garbitu, eta inor ez da arduratzen Noveldako ia mila bizilagunen osasunaz. Aqualiak esan du ez dutela haiek esan behar edateko ona den ala ez, Osasun Saila baizik. Denek diote edatekoa dela, baina inork ez gure osasunerako ona edo txarra den”.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema sekuentzial programagarriak (Modulua)" topic_facet:"Elektrizitatea eta Elektronika (Lanbide Arloa)" topic_facet:"Sistema elektroteknikoak eta automatizatuak (Heziketa zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema sekuentzial programagarriak (Modulua) Proposatutako gaia: Elektrizitatea eta Elektronika (Lanbide Arloa) Proposatutako gaia: Sistema elektroteknikoak eta automatizatuak (Heziketa zikloa). Goi maila\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila 2 Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... 2 Instalazio domotikoen eta automatikoen konfigurazioa (Modulua) 2 Instalazioa eta mantenimendua (Lanbide Arloa) 2 Lanbide Heziketa 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Sistema automatizatuak (Modulua) Sistema elektroteknikoak eta automatizatuak (Heziketa zikloa). Goi maila Sistema sekuentzial programagarriak (Modulua) 1 Automatismo Elektrikoak, Pneumatikoak eta Hidraulikoak (Modulua) 1 Elektrizitatea eta automatismo elektrikoak (Modulua) 1 Fabrikazio-teknikak (Modulua) 1 Linea automatizatuen muntaia- eta mantentze-lanak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


XVIII. mendekoa izan daitekeen horma-hobi bat berreskuratu dute Urdulizen - Urduliz - Hiruka.eus\nXVIII. mendekoa izan daitekeen horma-hobi bat berreskuratu dute Urdulizen\nIker Rincon Moreno 2021-11-05 09:48\nDuela 70 bat urte hauteman zuten hareharrizko horma-hobia aurrenekoz, Atxarteko harrobi zaharretik gertu. Bertan egon da orain arte, galduta, zehazki zer izan zitekeen eta zergatik zegoen bertan jakin barik. Hala ere, orain, Edestiaurre arkeologia-taldearen eskutik, hura berreskuratu dute, eta, laster, Santa Marina baselizara eramango dute. Iragan barikuan, urriaren 30ean, egin zituzten lanok, eta bertan egon ginen zuzen-zuzenean lekualdatzearen lekuko izateko; Iñaki Libano historiazaleak kontaktu dizkigu aurkikuntzaren nondik norakoak (gaztelaniaz).\nUrdulizko hilerri berriaren inguruetan aurkitu zuten horma-hobia, duela 70 bat urte, Atxarteko harrobia zegoen lekuan. Koldo Somokueto historialari urduliztarrak eman zuen horren berri, eta, uste duenez, baliteke mugarri gisa erabili izana aspaldi, Sopela eta Urduliz udalerrien arteko muga zehazteko, hain zuzen. Izan ere, dirudienez, elementu gotikoa da, eliza batekoa, eta mugarri moduan berrerabili izanaren hipotesia mahaigaineratu dute.\nZehazki, horma-hobi atipiko bat da, "tenplete modukoa", Iñaki Libanok dioenez. Triangelu formako teilatua du, "oso landua", hareharrizkoa eta lau angeluko formakoa, irekigune bakarrekoa, eta, aldi berean, ate-motaren bat lotuta joango litzatekeen zulodun ate-zangoak dituena. Edestiaurreko kide horren ustez, elementu horrek antz handia du elizetako sagrarioetan Ama Birjina edo kaliza gordetzeko erabiltzen direnakaz.\nJoan den barikuan, urriaren 30ean, berreskuratu zuten 200 kilo inguruko elementu hori, eta, orain, eguraldiak laguntzen duenean, Santa Marina baselizara eramango dute, "aurkikuntza honetaz denek goza dezaten", Libanoren berbetan.\nHorma-hobia berreskuratzeko lanen argazki-galeria:


Pilotalekuan dugun lekua aldarrikatzeko lanean - - Maxixatzen.eus\nAzkoitiko Emakumea Pilotari\nPilotalekuan dugun lekua aldarrikatzeko lanean\nAzkoitiko Emakumea Pilotari 2019-09-14 10:00\nAzkoitiko Emakumea Pilotari Taldeko hainbat kide.\nAzkoitiko Emakumea Pilotari Taldeak abuztuko Maxixatzen aldizkariko 'Komunitatin leixue' atalerako egindako ekarpena:\nGipuzkoako Euskal Pilota Federazioak, emakumeek pilota munduan zuten parte hartzea sustatzeko asmoz, 2004an abian jarri zuen Emakumeak Pilotari proiektua. Azkoitian, ordea, federazioak 4 urte geroago jarri zuen martxan proiektua, Azkoitiko Oteiza Pilota Elkartearekin eta udalarekin lankidetzan.\nProiektu honen bidez, emakumeek historian zehar frontoian izan duten lekua mantendu nahi da. Azkoitian, 2008. urtean neska eta emakume ugarik izan genuen aukera pilotan jokatzeko. Amamak, amak eta alabak; denak onartzen ditu proiektuak. Batzuek urtebete egiten dute, eta beste batzuek gehiago. Batzuk joan eta besteak etorri. Urtero jende berria animatzen da, eta pala gustuko duen guztiak animatzen ditugu parte hartzera.\nTaldea osatzeari esker, federazioaren bidez udal pilotalekuan ibiltzeko aukera izaten dugu. Horretaz gain, aseguru zibila egiten digute, eta pare bat txapelketatara doan joaten gara. Txapelketa horiek herriartekoak izaten dira, eta giro jatorra egoten da. Bide batez, beste herrietako jendea ezagutzen dugu eta askotan txapelketa gehiagoren berri izaten dugu. Astean bi aldiz elkartzen gara Gurea frontoian, astelehenetan 19:00etan eta ostiraletan 17:00etan. Bi egunetan ordu eta erdiko saioa egiten dugu. Garai batean hainbat entrenatzaile izan genituen, baina azken lau urteetan geure erara ibiltzen gara. Maila zein adin guztietako jendea elkartzen gara, eta, normalean, bikoteak orekatuz elkarren artean partidak jokatzen ditugu. Helburua ongi pasatzea baita!


Posted on 2020(e)ko urtarrilak 16 by Irunero\n29106: Trena nazioarteko zubia zeharkatzen Bidasoa ibaiaren gainetik.\n1920ko urtarrilaren 25ean argitaratu zen “El Bidasoa”aldizkariaren 230. zenbakia. Bertan, hiriaren gaurkotasuna jarraitzen da albiste ezberdinen bitartez. Aldizkaria politikaren inguruko artikulu batekin hasten da, hauteskunde kanpainarekin lotutako txutxumutxuak laburbiltzen dituena. Jarraian, “Arrantzalia” titulua duen idatzi argitaratzen du Txori Txikik. “Aspectos locales” atalean, berriz, hiriko azken gertakarietan erreparatzen da, hau da, azken egunetako eguraldi ona, aguazil eta gauzainen antolakuntzan edo udal bilkuretako eztabaidetan. “Arkalek” Policarpo Balzolaren bizitza eta lana laburbiltzen dituen artikulua sinatzen du aldizkariaren zenbaki honetan.\n48956: Colon pasealekuaren argazkia XX. mende hasieran.\nKirolen sailean Eibar Klubak Real Union taldearen aurka aurreikusitako hitzorduan kale egin eta, bitartean, Santanderreko Racing Klubaren aurka lagunarteko partidua jolastea erabaki zuela salatzen da. Gainera, arratsalde horretan bertan talde irundarrak jokatuko duen hurrengo partiduaren xehetasunak ematen dira. Zenbaki honetan ere Jose Mariscalek Colon pasealekuaren bilakaeraz hitz egiten duen artikulua publikatzen da. Ondoren, hauteskunde kanpainari loturik, “Centro Republicano” alderdian gertatutako zatiketaz hitz egiten da. Horren ostean, trenbideetako langileek haien elkartearen inguruan antolatutako bazkaria aipatzen da, horrekin batera, bazkarira “El Bidasoa” komunikabideko kazetariak gonbidatu izanarengatik eskerrak ematen direlarik. Orrialdearen amaieran, Irunen izandako bisitari batek hiriari egindako kritika publikatzen da.\n57772: Karabineroa eta trenbideetako langilea Iparraldeko trenbide alboan. Atzerago, Colon pasealekuko zubia eta Irungo tren geltokia. XX. mende hasierako argazkia.\nHirugarren orrialdean, berriz, “El Bidasoa” aldizkariko zenbaki guztietan errepikatzen diren atal finkoentzako lekua gordetzen da. Horrela, “El Municipio” atalak azken udal bilkuretan hartutako erabakiak biltzen ditu, ondoren, antzokien programazio guztia argitaratzen den bitartean. Jarraian, “Ecos de sociedad” atalaren segidan, “Hace años” edo “Noticias” bezalako ataletako testuak irakur daitezke. Azkenik, hiriko denda eta negozioen publizitate iragarkiekin betetako laugarren orrialde batekin “El Bidasoa” aldizkariaren 230. zenbakia amaitzen da.\nPosted in Irun atzo Irun gaurTagged Historia, irun, Irun Atzo Irun Gaur, irunero\nZer gertatu zen orain dela 100 urte?


Europako 4 ikastetxe eta kultura batuko dituzte 40 gaztek "Erasmus+" proiektuarekin - Laudio - Aiaraldea.eus\nEuropako 4 ikastetxe eta kultura batuko dituzte 40 gaztek "Erasmus+" proiektuarekin\nIzar Mendiguren Cosgaya 2018-10-11 09:38\nErasmus+ proiektuko talde parte hartzailea. / Laudio BHI\nPolonia, Grezia eta Portugaleko 3 ikastetxerekin gauzatuko dute proiektua Laudio BHIko ikasleek. Bertako kultura ezagutaraztea izango da helburua. Bi turismo gida sortuko dituzte.\nLaudio BHI ikastetxeak "Erasmus`+" egitasmoaren berri eman du. "A Nod to our Heritage" proiektua aurkeztu dute atzerriko hiru ikastetxerekin batera: Janowiec Koscielny herriko (Polonia) Szkola Podstawowa im.Jana Pawla II w Janowcu zentroa, Acharnes-eko (Grezia) 10 Gymnasio Acharnon School eskola eta Chamuscako (Portugal) AEC-Escola Básica e Secundaria. Prozesuan 40 gaztek hartuko dute parte, bi irakaslerekin batera. "Ikasleak boluntario gisa arituko dira. Beraiek dira proiektuaren protagonista, eta 40k eman dute izena", erantsi dute.\nBi urtetan sei bidai\n2018tik 2020ra gauzatu beharko dute lana. Alabaina, bidaiak zehaztu dituzte dagoeneko. Batzuk irakasleek egingo dituzte, eta besteak ikasleek. Hezitzaileen kasuan urrian batuko dira zentroetako arduradunak Laudion, eta datorren urtean Grezian egingo dute koordinazio bilera. Laudioko gazteak, berriz, 2019ko otsailean joango dira Greziara, eta apirilean Poloniara. Datorren ikasturtean, berriz, Portugal eta Laudio izango dituzte topaleku; urtarrilean eta apirilean, hurrenez hurren.\n"Europar ikastetxeen artean egindako egitasmoa da. Elkartu egin gara eta denon artean planifikatu eta idatzi dugu proiektua", azaldu dute. Laudio BHIk hartu du lau zentroak koordinatzeko ardura: "Esan beharra dago EAEn bi zentrok baino ez dutela ardura hori. Beraz, pozik egoteko modukoa da".\nEuskal Herriko kultura, hizkuntza, mitologia, arkeologia eta berezitasunak bilduko dituzte, besteak beste, laudioarrek. "Ikastetxe bakoitzak beste herrialdeetako ondareari buruz ere egingo du ikerketa lana, eta elkartzerakoan amankomunean jarriko dugu arkitutako informazioa".\nHelburua ondare fisiko eta kulturala partekatzea da. Bildutako datuekin bi turismo gida sortuko dituzte, paperezko bertsioan bata eta digitala bestea, "Augmented Reality -errealitate areagotua- erabilita gainera".\nUrriaren 24tik 30era izango da aurreneko bidaia: "Hiru zentrotako irakasleak etorriko dira Laudiora: bi poloniar, bi portugaldar eta hiru greziar. Proiektua abiatzeko bilerak egingo ditugu, eta ingurua erakutsiko diegu".\nEgitasmoaren laguntzaileen artean Laudioko Udala, Sergio Serrano EHUko arkeologo, irakasle eta ikertzailea eta Iñaki Perurena daude.


Gabonetako argien gastua murriztu guran - Arrasate - Goiena.eus\nGabonetako argien gastua murriztu guran\nUbane Madera 2008-11-18 12:44\nAkaso zuetako asko konturatuta zeundeten zela joan den astean hasi ziren Olarte kale inguruan Gabonetako argiak ipintzen. Zenbait baserri auzotan ere ipini dituzte. Bada dagoeneko lan horiek etenda daude. Hala jakinarazi dute Udaleko Obra eta Zerbitzu Sailetik. Emandako azalpenen arabera, udal gobernuak Gabonetako argien gastua murriztu gura du.\nGastu murrizketa hori proposatu die gainerako alderdi politikoei. Eta erabakiren bat hartu arte, gerarazi egin dituzte Gabonetako argiak ipintzeko lanak. Hain justu, Udalak gura du Gabonetako gastu hori murriztu, ez bakarrik argiek eragiten duten kontsumoan, baizik eta baita ere, argi horiek ipintzeko Udalak egiten duen gastuan.\nBada, gai hori aztertzen segituko dutela aditzera eman dute gaur goizean (martitzena) udal gobernuko iturriek, hain justu ere, gastua murriztea erabaki aurretik, hainbat alderdi politikok argi horiek ipintzearen gaineko kostu eta gastuaren gaineko xehetasunak eskatu dizkiotelako udal gobernuari.\nIzan ere, badira urte batzuk Arrasateko Udala Gabonetako argien gastua murrizteko neurriak hartzen hasi zela. Adibidez, azken urteotan, bonbilak barik, argia duen haria ipini izan dute. Horrez gainera, Herriko Plazako zuhaitza ez dute ipini azken urte hauetan.


Albisteak (Azaroa 2021)\nJaialdiaren antolatzaileek kontabilizatutako pertsona-kopuruak bikoiztu egingo du 2020ko ikusle-kopurua. Aurrez aurreko bertsioan 93 estreinaldi egin ziren Estatuan, eta horietako asko aretoan eta jendaurrean aurkeztu zituzten arduradunek: ...\nUribek ZINEBIko ohorezko saria jasoko du bihar, azaroak 19, jaialdiaren amaiera ekitaldian, Arriaga Antzokian. Hilaren 21era arte zabalik egongo den erakusketan Jesús Uriartek “La fuga de Segovia” filmatzean egindako argazkiak egongo dira ...\n“Azaletik azalera” animaziozko film laburrak, Mel Arranzek zuzendua, Euskal Zinemaren Sari Nagusia lortu du; Alejandro Alvaradok eta Concha Barquerok zuzendutako “Descartes” dokumentalak, berriz, Espainiako Zinemaren Sari Nagusia lortu du. ...\nFilmak, Garciak Arte Ederren Museoko auditorioan aurkeztuta, azken urteetan Mexiko Hirian gertatu diren manifestazio feministetan inspiratutako soinu-banda bat osatzea proposatzen du. Gaur, hilak 17, baino ez da proiektatuko Museoan eta bihar, ...\nFilm labur hauek 2020an Zineuskadik, Eusko Jaurlaritzak, ETBk, Donostiako Zinemaldiak eta ZINEBIk behartutako konfinamenduaren gaia jorratzako antolatutako deialdian aukeratu zituzten. Sail Ofizialean – Nazioarteko Film Labur Lehiaketan parte ...\nTopaketa Azkuna Zentroko Bastida Aretoan izan da, eta zinemagileak Carlos Gómez kazetaria izan du lagun, liburuaren idazlea Urbizurekin batera. Bihar, igandea, 11:30etan, “Focus: México, mujer y cines originarios” Yunuen Cuencak ...\nZINEBIko Inaugurazio Gala 19:30etan hasiko da Bilboko Arriaga Antzokian. Bertan, Margarethe von Trottak aurtengo Ohorezko Mikeldia jasoko du. Sail Ofizialean lehiatzen diren zazpi euskal film laburren proiekzioa (bi dokumental, hiru fikzio eta bi ...\nTaldeak zuzenean joko du BBK aretoan, azaroaren 14an, zuzeneko musika eta aldez aurretik grabatutako ikus-entzunezko materiala nahasten dituen performancean. ZINEBI hilaren 12an hasiko da, Arriaga Antzokian ospatuko den inaugurazio-gala batekin. ...


Baztango txoriak ezagutzera emateko jardunaldiak antolatu dituzte astebururako - Baztan - 2019-10-11 - Erran.eus\nBaztango txoriak ezagutzera emateko jardunaldiak antolatu dituzte astebururako\nTtipi-Ttapa 2019-10-10 15:00\nGarrapoa da Baztanen bizi den hegaztietako bat. Argazkia: txoriak.eus\nBaztango Ehiza Elkarteak Baztanen bizi diren edo bertatik pasatzen diren hegazti migratzaileak ezagutzera emateko jardunaldiak antolatu ditu. Urriaren 11n solasaldia eskainiko du Alberto Lizarraga Senarrek eta urriaren 12rako bi proposamen jarri dituzte mahai gainean: eguraldi onarekin, hegaztiei eraztunak jartzea eta euria ari badu, habia kutxak arboletan paratzea. Ekitaldi guztiak dohainik izanen dira eta nahi duen orok parte hartu dezake.\nUrriaren 11n, 19:00etan hasiko da solasaldia, Arizkunenean. Alberto Lizarra Senar, ornitologian aditua eta Biologian Doktorea izanen da hizlaria eta Baztanen bizi diren edo bertatik pasatzen diren hegazti migratzaileei buruzko azalpenak emanen ditu.\nUrriaren 12an, 09:00etan Lekarozko kanpusean, ASPACEko aterpetxearen inguruan egin dute hitzordua eta eguraldiak aginduko du zer egin. Eguraldi ona baldin bada, sareak paratu eta bertan erortzen diren txoriei eraztunak jartzen ariko dira, Alberto Lizarraga Senarrek gidatuta. Euria eginen balu, Lekarozko ASPACEko aterpetxean lehenagotik pintatuta egonen diren habia kutxak muntatu eta inguruko arboletan paratuko dituzte. Ekintza bata zein bertzea egin, gosari bat eskainiko diete joaten diren guztiei. Baztango ehiza elkarteak, Baztango Udalaren, Baztan-Bidasoa Turismo Elkargoaren eta Nafarroako Ehiza Federazioaren laguntzarekin antolatu dituen jardunaldiak dira.


Aldaketa beheretik | Enbata\nAccueil / Articles / Opinion / Chroniques / Aldaketa beheretik\n« Alternatiba, plus motivé que jamais !\n4000 personnes vers 40 prisons pour le respect des droits »\nPar Andde Sainte-Marie | Publié : 22/02/2016\nAda Colau Bartzelonan, Manuela Carmena Madrilen, bi egiazko ikur, joan den udaberriko hauteskundeek bi hiri nagusi horietan lehentasunak berikusteko eta gobernatzeko moldean ekarri zuten aldaketaren lekuko. Hara zenbatetarainokoa izaten ari den kanbiamendua. Gobernu zentralean gerta daitekeenaren eredu?\nKorrupzioak jana duen\nalkate berriek eta beren kontseilariek\nzor publikoaren eta politika publikoen\naudit bat bultzatu zuten\nAbendoaren 20an Espainiako hauteskunde orokorretan Podemos alderdiak bozen %20,6-a lortzen zuen. Ondorioz 69 diputatu ukanen ditu parlamentuan, gisa hortan puskatzen hasi da Espainiako urteetako bipartidismoa. Emaitza horrekin ebidentzian ezarri du ere emaitza onak ahal zituela konkretizatu jada poderean den hirietan, izan Madrilen edo Bartzelonan. Alabainan pasa den urteko maiatzean Podemosen inguruko hainbat koalizioek lur ikarak sortu zituzten herriko hauteskundetan gehiengoak edo irabazdun koalizoak lortuz Balentzian, Santiagon, Cadizen, Zaragozan, Bartzelonan edo Madrilen.\nOndorioz talde munizipal berritzaile horiek hainbat funtsezko aldaketa bultzatzen hasi dira hiri horietan.\nAda Colau Bartzelonako auzapez andereak adibidez izendatu eta hirugarren egunean Juan Karlos erregearen bustoa kenarazi zuen herriko etxetik. Alabainan, 2014a geroztik abdikatu zuen eta. Ada Colau hau ez zen ezezagun bat katalanentzat, bere burua ezagutarazia zuen aspalditik etxebizitza arloan, Okupa espultsioen kontrako eta apartamendu hutsen okupatzearen aldeko plataforma baten bozeramaile gisa.\nBere aldetik Madrileko Manuela Carmena auzapez berriak luzaz alderdi komunistan militatu zuen eta abokatu gisa jardun zuen. Espainiako tribunal supremoko jujeburu gisa ezaguna bilakatzen hasi zen, bereziki langileria eta preso sozialen eta politikoen aldeko erabakiak hartuz diktadura garaian. Bainan funtsezko notorietate bat lortu zuen 2014an hauteskundeak aintzin liburu bat plazaratuz “ Zergatik gauzak desberdinak izan daitezke” izenburuarekin. Ondorioz Ahora Madrid koalizio buru jarri zuten eta herriko etxea irabazi zuen.\nBeste hainbat kasutan gertatu ez bezala, aldaketek ez zuten berandu. Korrupzioak jana duen erresuma batean, alkate berriek eta bere kontseilariek zor publikoaren eta politika publikoen audit bat bultzatu zuten 2015eko agorrilan. Lau hilabete berantago, Bartzelonak sortzen zuen “transparentzia eta praktika onen” bulego munizipala, soilik ebidentzia izan behar litzatekeen finantzia publikoen kudeaketa legearen arabera obratu izan dadin, aintzineko legegintzaldietan ez bezala !\nMomentu Berean “kutxa etiko” bat sortu zen, funtzionarioek eta herritarrek praktika korruptoak salatzeko gisan.\nErrefuxiatuen eta exiliatuen kontestu europarra dela eta, Bartzelonak erabaki zuen “aterbe hiri” bilakatzea, bere biztanlegoari eskatuz eskuzabaltasuna errefuxiatuekin. Erantzun baikorrak milaka izan ziren.\nColau eta Carmena andereak argiki engaiatu ziren frankismoaren ikur guziak beren hirietarik desagertarazten. Aski ez balitz bezala eta duda muderi lekurik ez uzteko estadoa auzitan eman dute erregimen frankistari luzamen legezkoa emaiteagatik urte luzeetan.\nBi hirietako 2016ko aintzinkonduak aurrikusten du %23ko diru ixurtze apaltzea zor publikoarekin loturiko finantziario erakunde guzieri. Gisa hortan beste hainbat arlotan laguntza publikoak goratu daitezke: %6ko gorakada sozial arloan, %22koa inzertzioa eta urgentzia sozial arloetan, %20koa enplegu eta eskubide sozial bultzatze arloetan, etab.\nHiriak ditu bere gain hartzen familia ezinduenen elektrika fakturak, mozte administratiboak saihesteko.\nMadrilek bestalde hiriaren modernizatze plan orokor bat bultzatu du, krisia garaia aintzineko inbertsio mailarat helduz arlo hortan. Errebelde autokalifikatzen diren hiri horiek guziak frogatzen ari dira munizipal arloan ahal dela politika publikoen kudeaketa arrazional, ausart eta eraginkorra bultzatu, borondate politiko berritzaile eta herritarren partehartzea tarteko.\nHauteskunde kanpainan hitz eman zuen bezala, Ada Colau hasi zen joan den uztailean masa turismoaren kontra borrokatzen, luxuzko hotel berri proiektu guziak izoztuz eta gisa bereko lizentzia arraberritze guziak suspendituz. Nahiz ta lehen planoko sektorea izan hiriarentzat, erabaki prebentibo horrek helburutzat du auzogune oso batzu parko turistiko tematiko ez bilakatzea. Erabaki horrek ezinegon haundia sortu du turismo sektorean, bainan auzapezak ez du amore eman eta erabakia efektiboa bilakatu da joanden urrian.\nErresistentzia guneak, eskuineko sektoreek bultzaturik ez dira isolatuak. Herriko etxeak gibel egin du adibidez nahi izan duelarik goi funtzionarioen soldata gorenak apaldu %25ez. Auzapezak bere soldata haatik % 27az apaldu du eta bere kontseilari guziena %15ez. Gertaera horiek erakusten dute zer nolako erresistentzieri buru egin behar duten eta beharko duten “errebelde” diren hiri horien agintariek.\nOposizio politikoen jokaeraz haratago, usu instituzional arloko betidaniko usaia “legezkoekin” topo egiten dute. Erabaki batzu osoki hiri mailako konpetentzia badira ere, beste hainbat partekatu beharrean dira inguruko mankomunitatearekin edo berdin gobernu zentralarekin.\nBestalde mesfidantza eskuineko sektore pribatutik igurikatua bada, berdin gertatzen da ezker muturrekotik ere, behin ta berriz presionea ezarri nahiz beren “laguneri”, ez aski fite eta urrunago ez joaitearen aitzakiapean. Bataila arras ezberdinak erraman izan behar direnak ainitzetan mundu mediatiko influente baten\nJoanden urteko primaderan Podemosek sortu esperantza egiaztatu eta egonkortu da abendoaren 20an. Bainan mugimendu berri horrek Espainia mailan eraman nahi duen bataila politikoa ez ote da jadanik eramaiten ari “azpitik” edo hirietarik ?


Aza11- karrapinak, langostino eta almendra purearekin – Ase eta Gose\nNoiz, esan duzu? Non, esan duzu? Andropenia hori hitz egosi berri samarra da. Grezieratik ekarri digute hau ere atzo goizean (dozena bat urte): andro, gizon eta penia, mixeria, eskasia. Betiko kontua, beraz, baina mende erdia mendean hartutakoan agertzen hasten zarena, hainbat sintoma agertuz:\n• Gizonezkoak ez ditu emakumearen menopausiako itomenak nozitzen, hotzikarak baizik.\n• Gorabeherak: barrabilak gora, zakila behera; testosteronaren eta haziaren ekoizpena ekonomiatan sartu da eta sexu-desioa ahuldu egin ohi da.\n• Prostata ehun konjuntiboz inguratzen denez, uretratik irteten den guztia mantsoago eta geroago kanporatuko da aurrerantzean.\n• Hezurren kaltzio-galera, estatura apaltzea eta, maiz, osteoporosia.\n• Gizentzeko joera eta, “orekatzeko”, muskulu galera (dozena bat kilo).\n• Gorabehera psikiko eta intelektualak: estudiatzeko garaian komediak, karakterra pipertzea (hala diote aldameneko gaiztoek), aitzakiak ematea, lagunak arraro bihurtzea…\nKontsolamendua: gizasemearen garapeneko etapa bat da, ez da gaixotasunik. Baina oraino emakumearen menopausia adinako negozio-biderik bilatu ez zaionez, trastetegian gorderik egon da.\nAgertu ere, pixkanaka agertzen da, gorabeheratsu baina aldapaz behera.\nEz da galera baina bidean gauza batzuk geratzen dira betiko, zahardaderantz goazela, androgenoen gutxitze horretan eta prozesu organiko denetan nabaritzen da.\nBeherapen garai guztietan bezala, beraz, neurriak hartu beharko, egoeraren bitxiak gainerako gaitzik ondoriozta ez diezagun.\nElikabidea ona izan behar du, orain eta noiznahi, hori ez da kontu berria: denetik kontsumitu behar dugu (tabako, alkohol eta gainerako drogetatik izan ezik), neurriz eta orekaz, hori berez ona delako. Eta, betiko legez, lagun bereiztezina ariketa fisikoa izango duen dietak, garai honetan, bereizgarri hauek izango ditu:\n– Adinarekin jateko grina areagotu egiten da pertsona batzuetan; mahaira esertzean, bereizi behar dugu goseak gauden edo atseginez jan behar dugun.\n– Mahaira eserita jango dugu, lasai, astiro, gozatuz, jakiak elkarrekin nahasi gabe, txanda-pasa egin gabe, zeremoniari zor zaion begirunea aitortuz, aukera polit hori hizketarekin alaituz.\n– Haserre edo kezkatsu bazaude, hobe mahaitik kanpora atseden hartzea, lasaitzea. Gauzak bere onera etorrita, jan-edaten has zaitezke.\n– Murtxikatu, mastekatu hazkurria; bestela, janari hori atsegin ez duzulako, hagin egokiak ez dituzulako, etab., ezinezkoa baduzu, birrindu edo xehatu eta pure edo krema eginik hartuko duzu gusturago: digestioa ahoan bertan hasten da, elikagaiak listukatuz eta txikituz. Horri esker, janeko mantenugaiak hobeki aprobetxatuko ditugu, urdailak eta gainontzekoek lan gutxiago egingo dute, digestioa laburragoa izango da, odol gutxiago beharko dute, umore hobea izango dugu jan ostekoan, etc., etc.\n– Fenomeno batzuek (ironia-izpirik gabe), bizitza luzatzeko xedez, egunean janari bakarra egiten badute ere, zientzialari gehientsuen iritziz hobe da hiru edo lau aldiz jatea, orain arte egin izan dugun modura, bakoitza bere garaian eta errutinari lotuz, ahal dela (digestiboa ohitzeko, egokitzeko).\n– Antzinako etxekoandreen antzera, otorduak planifikatuko ditugu, zaletasunak, osasuna, barietatea, ekonomia, garaiko eskaintzak… egokiro uztartuz.\n– Okela (zaharren haragi gorria, batik bat) eta gozokia iraganeko kontua dela pentsatu behar dugu; aurrerantzean, karbohidratoak, landarezkoak izango ditugu platerean nagusi, gure premien arabera.\n– Ohitu horiekin eta arrainekin, landarezkoen zapore-aukera amaigabea baita: garuna aspaldi hasi zen zaporeen zehaztasuna galtzen baina hori heziketa kontua denez, gustuen bereizketa berreskuratu behar dugu, geure buruari egingo diogulako mesede.\n– Erne gantzarekin: hobe dugu haragi, arrautza, esne eta esnekien koipea urritu eta opil industrial eta (erdarakadaz esan dezagun) prekozinatuen “trans” gantzak seko uztea, kaltegarriak ditugulako.\n– Jaki frijitu gutxi, oro har. Frijitzekotan, oliba oliotan.\n– Gatz gutxi, elikagai gazi (hestekiak, gazta, kontserbak…) gutxi.\n– Edan ura, beldurrik gabe, egunean pare bat litrok ez digu kalterik eragingo, gernu debeku edo antzeko gaitzik nozitzen ez badugu, bederen, likido ugariak giltzurrunen trafikoa erraztuko duelako.\n– Batez ere, jan eta edan gustura, bekatu-kontzientziarik izan gabe.


Afizionatu munduan hainbat eta hainbat txapelketa antolatu ohi dira eskuzko modalitatean han eta hemen, baina gutxi izango dira Antiguakoak bezain bereziak. Pilotalekuaren ezaugarriak ikusirik, pilotari guztiek jokatu nahi izaten duten torneoa da bertakoa, baina soilik onenek izaten dute horretarako eskubidea. Hain zuzen, txapelketa antolatzeko helburuarekin sortu zuten Antiguako Pilotazaleok duela urte asko, eta urteak joan urteak etorri, bide bikainean jarraitzen dute ordezkariek.\nUrte luze batzuez pilotariak ere izan dituzte elkartean, eta mugimendu handia bizi izan da. Ordea, klub batek behar lukeen euskarririk ez zutela eta, lehengora itzuli dira berriro. Hala, soilik udako txapelketara bideraturik dago kluba. 69. edizioa beteko du aurtengo udan, eta sariekin eta mailarekin erreferente izaten jarraitzea izango dute xede ordezkariek. Harmailak lepo izaten dira partida guztietan.


Samsung-ek ere berea aurkeztuta, hasi da erloju 'inteligenteen' lasterketa - Debagoiena - Goiena.eus\nSamsung-ek ere berea aurkeztuta, hasi da erloju 'inteligenteen' lasterketa\nJon Berezibar 2013-09-09 10:24\nSmartwatch-aren lasterketa hasi da Sony, Qualcomm eta, orain, Samsung-en modeloen aurkezpenarekin. Merkatuan, oraingoz, urte amaierari begira aurki daitezken aukera nagusiak dira horiek.\nAitzindari txikiagoen erlojuak ere aurki daitezke jada merkatuan – zerrenda, gainera, ez da laburra – baina oraingoz arrakastarik ez dute izan proposamen txiki horiek. Telefono mugikor ala tableta eta erabiltzailearen arteko bitartekari lana egiten dute aurkeztutako modeloek, hau da, telefono ala tableten mendeko dira, alegia.\nSamsung-ek joandako astean aurkeztu zuen bere erloju inteligentea, Berlinen, IFA teknologia azokan eta alorrean aurrea hartu gura die lehiakideei; Apple, noski, jomugan. Egun gutxi barru, irailaren 25ean ipiniko da salgai gailu berria, 300 euroren bueltan, eta ezaugarri nagusien artean ahots kontrol bidez deiak egin eta jasotzeko aukera ematen du, jakinarazpenak jasotzen ditu eta argazki kamera dauka uhalean.\nEzaugarrietan sakonduz gero, gailuak eman ditzakeen aukerak handiak dira. Abiadura eta mugimendu sentsorea dauka Samsungen erlojuak. Mugimenduak atzemanez, esate baterako, dei bat erantzun daiteke erlojua belarrira gerturatzearekin bat ala argazki bat atera besaurrea aurpegi aurrean horizontalki kokatuta. Hain zuzen, automatikoki fokatzen duen kamera bera uhalean ezarri dute diseinatzaileek, mikrofonoa eta bozgorailua eskumuturraren barneko aldean ipinita, erloju baten lotunea dagoen lekuan.\nPantailari dagokionez, ukigarria da, 1,63 hazbetekoa baina testurik ezi daiteke idatzi. Sistema eragileari dagokionez, Android da eta 800 MHzko prozesatzailea, 512 MB RAM memoria eta 4 GBeko barne-memoria.\nLehiaketa ekin da\nMerkatuan aitzindari moduan bere lekutxoa bermatu gura duen beste handiki Qualcomm da. Estatu Batuetako telefonia mugikorreko konpainiak Toq modeloa merkaturatuko du urte amaiera aldean. Prozesatzaileen merkatuan da nagusi Qualcomm eta Toq erlojuarekin praktikan ia hasiberria den alorrean indartsu sartu gura dute. Modeloak oinarrizko funtzioez gain musika entzungailua ere badauka eta eguzkitan ere ondo ikusten den lehen pantaila dauka. Samsung-en Galaxy Gear-en antzerako prezioan egingo ei da salgai.\nJokalariak hasi dira, beraz, proposamenak erakusten eta Apple-en mugimenduaren zain dago orain merkatua. iWatch marka, gutxienez, erregistratuta daukate zenbait herrialdeetan Apple-ekoek eta litekeena da hurrengo hilabeteetarako iragarri dituzten aurkezpen entzutetsu horietako baten ezustekoa eman gura izatea.


Lehen Hezkuntzako patioan egindako aldaketak ikasleek poz handiz hartu dituzte.\nOrokorrean, ikastetxeetan ikasleen arteko gatazka gehienak patioetan izaten dira, horregatik, azken urteetan eskola askotan patioen eraldaketa fisiko bai harremantzeko moduen inguruan hausnarketak eta aldaketak egiten ari dira.\nBide hori jarraituta, Egape Ikastolako Lehen Hezkuntzan ere jolas garai ezberdin bat eskaintzen ari da. Horretarako, Hezkidetzatik, arduradunak, Oiartzungo Elizalde Herri Eskolak Tabakalerarekin lankidetzan egindako “Transpatioa“ proiektua inspirazio iturri bezala hartuta eta, Tabakalerako hezitzailea (ArtaziaKoop-en lankidetzan) eta ikastolako ikasle baten ama den Mertxe Petxarromanen laguntza eta aholkularitza jaso ondoren, patioan material ezberdinekin jolasteko ekimen bat aurkeztu d eta aurrera eramaten ari da..\nGure ikastolako jolastokian jolasteko erabiltzen diren materialak neutroak dira, hau da, genero aldetik aldez aurretik ezberdintasunik egiten ez dituzten elementuak, eta taldean nahiz bakarka jolasteko aukera ematen dute. Sormena, esperimentazioa eta jolasteko beste modu batzuk eskaintzen dizkiete ikasleei.\nEkimen honen bitartez tratu onak sustatu eta ikertu eta elkarbizitza hobetuko dituzten harreman berriak eraikitzeko testuingurua eskaini nahi da.\nPozik eta ilusioz gaude umeek ikasturte pandemiko honen azken hilabeteetan jolas garai dibertigarriagoa eta patioaz gozatzeko beste modu batzuk izan dituztelako.


etxea - Palma de Mallorca (Les Meravelles)\ntxaleta - Palma de Mallorca (Es Pil.larí)\ntxaleta - Palma de Mallorca (La Bonanova)\natico-a - Palma de Mallorca (Porto Pí)\nBaserri-lurra - Santa Margalida , 8878m2.\nOrubea - Campos , 276m2.\nBeheko solairua - Manacor , Eraikitako azalera 90m2, 3 Gelak, 2 bainugelak.\npisu - Manacor , Eraikitako azalera 101m2, 4 Gelak, 1 bainugelak.\n122.565€ - 11%\npisu - Sant Llorenç des Cardassar , Eraikitako azalera 79m2, 2 Gelak, 1 bainugelak, igerilekua.\netxea - Felanitx , Eraikitako azalera 185m2, 3 Gelak, 1 bainugelak.\npisu - Inca , Eraikitako azalera 121m2, 4 Gelak, 2 bainugelak.\n128.000€ - 750€/hilabetea\nMerkataritza-lokala - Palma de Mallorca (Cas Capiscol) , Eraikitako azalera 92m2.\npisu - Manacor , Eraikitako azalera 83m2, 3 Gelak, 1 bainugelak, Igogailua.\n147.486€ - 11%\npisu - Felanitx , Eraikitako azalera 136m2, 4 Gelak, 1 bainugelak.\npisu - Palma de Mallorca (Cas Capiscol) , Eraikitako azalera 73m2, 2 Gelak, 1 bainugelak, Igogailua.\npisu - Palma de Mallorca (Can Capes) , Eraikitako azalera 84m2, 3 Gelak, 1 bainugelak.


“Beste urte batez, Bartzelonara etorri gara gure errespetua erakustera eta Kataluniako herriari gure elkartasuna eta babesa adieraztera, Kataluniak, Euskadik bezala, bere etorkizuna askatasunez eta bide demokratiko eta baketsuen bidez erabakitzerik izan dezan”. Mikel Legarda Arabako diputatua EAJ-PNVren ordezkari gisa izan da gaur Diada del Onze de Setembre izenekoan, Kataluniako herriaren jaian, eta Bartzelonan parte hartu du Rafael Casanovaren omenez egin den lore eskaintzan, 1714ko irailaren 11n zendu zela gogoratuz, Bartzelona hiriaren eta kataluniarren askatasunen defentsan. Legarda PDeCATen ordezkariekin izan da, hauen artean David Bonvehí presidentearekin. Covid-19aren krisiak derrigortu du urteroko ospakizuna aldatzera eta ekitaldi honetan parte hartu ohi duten jarraigoak murriztera, baina ekitaldiak ez du hunkigarritasun edo sinbolismorik galdu.\nHedabideei eginiko adierazpenetan Legardak baieztatu duenez, EAJ-PNVren aldetik “Beti esan dugu Kataluniako auziari eman beharreko irtenbidea negoziaketa demokratikotik baino ezin dela etorri, akordiotik eta Kataluniako hiritargoaren borondatea errespetatzetik. Gauza asko gertatu dira azken urteotan Katalunian, espetxeratzeak eta 155. artikuluaren aplikazioa, besteak beste, eta erakutsi den gauza bakarra da errepresioa eta judizializazioa ez direla ezeren konponbide izango. Horregatik, bereziki gogoratu nahi ditugu gaur espetxeratzea sufritzen ari diren pertsonak edo beren Herria utzi behar izan dutenak”. Ondorio modura, diputatu jeltzaleak EAJ-PNVren izenean erreklamatu du “politika letra larriz egitea, Kataluniako eta Euskadiko auziei irtenbidea bilatze aldera.Bi erronka dira Espainiako estatuak normaltasun politikoarekin, eztabaidarako borondatearekin eta jarrera demokratikoarekin jorratu behar dituenak.


ERC, 2014ko Europako hauteskundeetako emaitzak\nSubiranotasun prozesua 'indartuta' atera da, ERCren arabera\nJosep Maria Terricabras Europako hauteskundeetarako hautagaiak ez du argitu nahi izan Generalitateko Gobernuan sartuko ote diren.\nJosep Maria Terricabras (eskuina) eta Ernest Maragall (ezkerrean). Argazkia: EFE\nERCren arabera, subiranotasun prozesua "indartuta" azaldu da Europako hauteskundeen emaitzei erreparatuz. Lehen aldiz, Katalunian irabazle izan da alderdia eta ez dute argitu nahi izan Generalitateko Gobernuan sartuko ote diren.\nJosep Maria Terricabras Europako hauteskundeetarako hautagaiak igandeko hauteskundeen emaitzen balorazio oso positiboa egin du baina, ez denez alderdiko militantea, ez du CiUrekin (Gobernuan dagoen alderdiarekin) ustez izaten ari diren kontaktuei buruz hitz egin nahi.\nTerricabras hedabideekin izan da ERCren batzordea bildu ostean. Governean sartzea edo ez errepublikazaleen zuzendariei dagokiela uste du eta prentsaurrekoan ez da buruzagi bakar bat ere izan.\nHorrela, ez du aurreratu Oriol Junqueras ERCko buruzagia eta Artur Mas CiUkoa, hauteskundeetako emaitzen harira hitz egiteko aukera izan duten ala ez, baina lehenak aurreratu zuen gobernuaren oreka instituzionala bermatzen jarraituko duela.\nArmen lobbyaren topaketa\nArmak kontrolatzearen aurka hitz egin du berriz ere Trumpek, entzuleei armak izatea debekatzen zien bitartean\nPablo Gonzalez kazetariak hiru hilabete egin ditu preso eta inkomunikatuta


Usurbilgo Udaleko eta beste hainbat erakunde publikotako (Gipuzkoako beste udalak, Gipuzkoako Foru Aldundia, Osakidetza...) zerbitzu telematikoetan identifikatu eta izapideak egiteko, B@kQ ziurtagiri kualifikatua eskuratzeko aukera duzu.\nZiurtagiria eskuratzeko, IDENTIFIKAZIO PRESENTZIALA behar da; horregatik, udaletxeko harrerara bertaratu behar duzu NANarekin.\n16 urtetik gorako Usurbildarrek\n-NAN, pasaportea edo gidabaimena.\n-Atzerriko herritarra izanez gero:Europar Batasuneko kidea edo Europako Esparru Ekonomikoko estatuetako kidea:\n-Atzerritarren Identifikazio Zenbakia (AIZ).\n-Batasuneko Kideen Hiritarren Erregistroak igorritako ziurtagiria.\n-Indarrean dagoen bizileku-txartela (jatorrizkoa).\nJoxe Martin Sagardia Plaza Z/G 20170 USURBIL\nArreta-gune batean eskaera osatu ondoren, mezu elektroniko bat bidaliko dugu. Mezuan honako hauek adieraziko dira: koordenatuak eta jaulkitzeko eta aktibatzeko prozesua egiteko lotura bat.\nUsurbilgo Udaleko egoitza elektronikoko zerbitzu telematikoetara sartzeko, onartutako beste edozein identifikazio sistemak ere balio du. Adibidez: txartel digitaleko ziurtagiriak (Izenpe, NAN-e, Camerfirma edo FNMT).\nIzenpeko B@kQ ataria\nHemendik zure egoera kontsultu, identifikazio mekanismoak probatu edo B@k/B@kQ eta itsasontzi-jokoaren koordenatuen berigorpena eskatzeaz aparte zure pasahitza edo/eta datu pertsonalak aldatu ditzakezu\nFitxategiaren izena: Idazkaritza\nFitxategiaren xedea: Udalaren eta Idazkaritzako zerbitzuen erabiltzaile eta onuradunen arteko harremanak kudeatzea.


HARAGI, egundoko festa parrilazale eta haragizaleentzat | Tolosa Turismoa\nHARAGI, egundoko festa parrilazale eta haragizaleentzat\nPintxoen dastaketa, haragia zuzenean erretzen ikusteko aukera, txuletarik onena, tailerrak…Heldu da HARAGI, Haragiaren eta Txingarraren Nazioarteko Topaketa.\nFesta herrikoia maiatzaren 11n (larunbata) iritsiko da Tolosara. Goiz-goizetik hasita, Euskal Herria plaza txingarren aromaz beteko da. Han, Txileko, Turkiako edo Uruguaiko eta bertako sukaldariburuek haragia erreko dute zuzenean.\nGero, pintxoak banatuko dituzte: txerrikume ontzutua, txuleta-txistorra, Kebab originala, arkumea Txileko erara, etab. Pintxo bakoitza zein egun eta ordutan emango den kontsulta dezakezu. Tiketak momentuan eros daitezke, ez kezkatu.\nParrilazale eta haragizaleenek ere espazio bat izango dute beraientzat. Txuleta bat ondo erretzeko sekretuak ezagutu ahal izango dituzte Tolosako lau erretegietako arduradunen eskutik: Casa Julián, Casa Nicolás, Burruntzi eta Botarri. Izen-ematea nahitaezkoa da.\nFestari amaiera emateko, maiatzaren 12an, Txuleta Menuaren bazkaria egingo da. Txuletaren Festarekin egiten zen bezala, merkatuak jangela handi baten itxura hartuko du, eta Tolosako parrileroek beren erretegietako menu tradizionala eskainiko digute. Dudarik gabe, txuleta izango da plater nagusia. Adi, tiketak ziztu bizian saltzen ari dira eta!\nNola iritsi Tolosara\nArtikulu honek gosea egin badizu eta Tolosara bazkaltzera etortzeko asmoa baduzu, ez kezkatu, konexio ona baitago. Beste artikulu batean non aparka dezakezun edo zer garraiobide publiko erabil dezakezun azaltzen dizugu.\nEta zergatik Tolosan?\nTolosak betidanik eduki du parrila-tradizioa. Tolosako erretegietan egin ziren lehenbizikoz idi-txuletoiak parrila inklinatuan erreta. Gaur egun mundu osoan erabiltzen den teknika berritzaile hura erabiltzen aurrendariak izan ziren.\nSei hamarkadaz geroztik, parrilari lotutako tradizio honek bizirik jarraitzen du. Izan ere, Tolosako lau erretegiek lan egiteko modu horri eutsi diote belaunaldiz belaunaldi, kalitatezko produktuak erabiliz eta mahaikideekin harreman zuzena mantenduaz beti. Balio horiei esker, erretegiak nazioko zein nazioarteko erreferente gastronomiko bihurtu dira.\nUrte osoan, herrialde ezberdinetatik milaka bisitari etortzen dira Txuleta Menua dastatzeko helburu bakarrarekin. Eta probatzen duenak, errepikatu egiten du.\n09:00-22:00. Haragi Fest\nBertako parrileroek eta nazioarteko sukaldariburuek beren produktuak erreko dituzte eta erretzeko teknikak erakutsiko dizkigute. Gero, haragia zerbitzatuko dute.\n09:00. Haragia erretzen hasiko dira.\nDiego Pérez Sosa (Uruguai): txerrikume ontzutua burruntzian, anana ketuaren ozpinarekin eta hausberoan erretako tipulekin.\nTxomin Parrilla (Euskadi): behia erretzea, unerako landutako teknika berriarekin.\n12:00-13:30. SUA espazioa: Tolosako erretegietan barrena.\nTolosako txuleta tradizionala ezagutzeko eta dastatzeko esperientzia gastronomikoa, bertako parrileroen eskutik. Mozketa-teknikak, brasa pizteko modua edo haragia erretzeko gako nagusiak erakutsiko dira. Gero, dastaketa egingo da.\nTxomin Parrilla (Euskadi): behi-saltxitxa parrilan, puntuan.\nJoxean Goya (Euskadi): txuleta-hanburgesa parrilan.\nBarriola Harategia (Euskadi): artisau txuleta-txistorra parrilan.\nYılmaz Öztürk (Turkia): Cag Kebap arkume ontzutua eta Kokorec arkume errea, oreganoarekin, pipermin gorriarekin eta kuminoarekin.\nIgandea, maiatzak 12\n09:00-14:00. Haragi Fest\nCarolina Carriel & Isidora Díaz (Txile): arkumea makil erara bizigarri txiletarrarekin.\nTxomin Parrilla (Euskadi): saiheski ketua pikillo- piperren kremarekin.\n13:30 eta 14:30 Txuleta Menuaren bazkaria.\nTolosako lau erretegietako (Burruntzi, Casa Julián, Casa Nicolás eta Botarri) menu tradizionala, bertako parrileroek eta nazioarteko sukaldariburuek prestatutakoa.\nDastatzeko egongo diren pintxo eta errekiak:\nHARAGI, Gastronomia, comida, pintxos, Tolosa


Batzuetan, helketa eta askapen-periodoen iraupen eta kopuruaren, eta populazioen kokapen latitudinalaren artean nolabaiteko erlazioa ikusi izan da.\nHala ere, populazio barnean urteen arteko desberdintasunak ikus daitezke.\nAdibidez: Aulacomya ater espezieak, urtean zehar hiru bider garatzen ditu gametoen helketa eta askapen-prozesuak, hauek azaltzen direneko uneak urtez urte aldatu egiten direlarik (GRIFFTHS ampamp; KING, 1979).\nSASTRYren (1979) eritziz dibertsitatea kasu batzuetan, toki bakoitzeko ingurune-baldintza berezitan, espezieak azaltzen duen genotipoaren adierazpen fenotipiko desberdinei dagokio, eta beste batzuetan, espeziearen barnean, arraza fisiologiko desberdinen existentzia sorterazten duten desberdintasun genotipikoek alabehartzen dute.\nNahiz eta prozesuaren intentsitatea edota ugal zikloa osatzen duten faseen sekuentziazioaren erregulazioan partaide diren mekanismoak modu egokian ezagutu ez, jeneralki prozesu horiek ondoren azalduko diren izaera anbientala duten zenbait faktoreren arteko elkarrekintzek baldintzatzen dituztela onartzen da (BAYNE, 1975; SEED, 1976; SASTRY, 1979; LUBET, 1980-81.a).\nUgal zikloan eragina duten faktoreak A- Tenperatura Zalantzarik gabe, ugal aktibitatean eragina izan dezaketen faktore guztietan historikoki interes handiena piztu duena ingurune-tenperatura izan da.\nHipotesi honek, ornogabe itsastarren eta zehazki bibalbioen banapen geografikoa ugal prozesuaren muga termiko espezifikoek mugatuko luketela adierazten du.\nGIESEk (1959) ere, tenperaturak eta urtean zehar gertatzen diren fluktuazio termikoek bereziki, molusku bibalbioen ugal zikloen ezaugarrietan eragin erabakiorra dutela adierazi du.\nIzan ere, latitude desberdinetako populazioen artean ikusitako desberdintasunak, eta ugal prozesuaren izaera zikliko berbera ere, ingurune-tenperaturarekin eta bere urtaroko aldaketekin erlazionatuta agertu da kasu askotan (SEED, 1976; LUBET, 1980-81 a).\nNolanahi ere, dagoen informazio mordoa sistematizatzea oso korapilotsua gerta daiteke.\nAlde batetik, efektu termikoari dagozkion erreferentzia asko landa-ikerketetan jasoriko behaketetan oinarritzen direnez, ikerketa guztietan tenperaturarekin batera aldatzen diren eta efektu garrantzitsua sorteraz dezaketen beste zenbait ingurune-faktore aipatzen ez direlako; eta beste aldetik, ugal zikloaren fase desberdinetan faktore termikoak duen eragin desberdina konsideratzea beharrezkoa suertatuko delako.\nGametogenesiaren hasieran tenperaturak duen eraginari dagokionez, portaera-eredu bakarraz mintzatzea ez litzateke zuzena izango.


Washington konderria (Utah) - Wikipedia, entziklopedia askea.\nWashington konderria (Utah)\n37°17′N 113°31′W / 37.28°N 113.52°W / 37.28; -113.5237°17′N 113°31′W / 37.28°N 113.52°W / 37.28; -113.52\n6.284,24 km2 (%99.85)\n9,31 km2 (%0.15)\nWashington konderria (ingelesez: Washington County) Utahko konderri bat da, Ameriketako Estatu Batuetan. Hiriburua St. George da. 2010eko zentsuaren arabera 138.115 biztanle zituen, Washington kilometro koadroko azaleran.\nWashington konderriak 6.293,54 kilometro koadro ditu. Horietatik 9,31 ura dira. Beste 6.284,24 lurra dira. Biztanleria dentsitatea 21,95 da.\n2010eko zentsoan bizi ziren 138.115 pertsonetatik 131.768 txuriak edo hispanoak dira. Horietatik hispano edo latino kategorian 13.486 dira. 632 beltzak edo afroamerikarrak. 1.460 amerikar natiboak ziren eta 1.022 Hawaii edo Pazifikoko irletako natiboak. 954 asiarrak ziren. Bestelako arraza bat kategorian 93 biztanle daude. Bukatzeko euren burua arraza bat baino gehiagotan 2.186 pertsonek kokatzen zuten.


Bihotz-medikuntza birsortzailea ardatz hartuta jardunaldia antolatu du Leartikerrek Europako CARDIOPATCH proiektuaren baitan\nCARDIOPATCH proiektua lehen hilabeteak igaro ondoren, Leartiker eta proiektuko partner guztiak Toulousen bildu ziren pasa den urriaren 22an, proiektuaren jardueren jarraipena egiteko. CARDIOPATCH proiektua Nafarroako Unibertsitate Klinikak zuzentzen du eta Europar Batasuneko Interreg Sudoe Programak finantzatuta dago, Eskualde Garapenerako Europako Funtsaren (EGEF) bidez.\nMiokardio-infartua tratatzeko bide berriak irekitzea eta pazienteen bizi-kalitatea hobetzeko irtenbideak ematea da CARDIOPATCH proiektuaren helburua. Zehazki, proiektuaren alderdi zientifikoena adabaki “adimentsu” baten garapenean oinarrituko da, bihotzekoak kaltetutako ehunak birsortzeko gaitasuna izango duena.\nAdabaki berri honen balidazio terapeutikoaz gain, Leartiker Zentro Teknologikoak Toulouseko bileran aurkeztu zituen beste bi produktu mediko garatuko ditu:\nAdabaki “adimentsua” biltzea ahalbidetuko duen gailu bat, pazientean gailu bilgarri hau modu ez inbaditzailean ezartzea erraztuko duena. Leartikerrek diseinatu eta garatutako prototipoak oso harrera ona izan zuen gainerako bazkideei egindako aurkezpenean. Hurrengo urratsa talde medikoaren onespena lortzea izango da, hura erabili eta balioztatzeko ardura izango duena.\nAdabakiaren ekoizpena orokortzeko eta haren garraioa errazteko 3D sistema bat. Bi gailu-aukera aurkeztu ziren: bata txikia, 1,3* 1,3 zm2ko adabakietarako, saguetan erabiltzeko; eta bestea, 4* 4 zm2koa, tamaina handiagoko bihotzetan erabiltzeko. Bi diseinuak behin-behinean balioztatu dira, beraz, Leartikerrek adabaki “adimentsuaren” zelula-ereitea egiteaz arduratzen diren bazkideak hornituko ditu gailu horiekin.\nProiektuaren komunikazio-jarduerei dagokienez, Leartikerrek eskualdeko ekitaldi bat antolatuko du abenduaren 14an. Jardunaldi horren helburua CARDIOPATCH proiektua zabaltzea izango da, eta bertan izango dira, besteak beste, BIOEFeko (Berrikuntza, Ikerketa eta Osasunaren Euskal Fundazioa) Sergio Cardoso doktorea eta CIMAko (Nafarroako Unibertsitateko Ikerketa Mediko Aplikatuko Zentroa) Beatriz Pelacho doktorea, medikuntza birsortzaileko ikertzailea. Lehenengoa, Euskadiko osasun-sistemak medikuntza pertsonalizatua eta terapia aurreratuen arloan dituen gaitasunei buruz arituko da, eta bere zentroetan irekitako ikerketa-ildoak azpimarratuko ditu. Bestalde, Pelacho doktoreak bihotzekoa sendatzeko terapia aurreratuei buruzko hitzaldiarekin itxiko du jardunaldia.\nInformazio gehiagorako: www.cardiopatch.eu


Bitaminak tUperrean eta aurrezkiak zure kontuan\nEguzkiak gauza politak xuxurlatzen dizkigu belarrira, kalera irten gaitezen. Eta nahiz eta beti asteburua ez izan, astelehenetik ostiralera ere aprobetxatu ahal dugu kalera irteteko. Nola? Aurreko egunean tuper on bat prestatuz eta lasai-lasai bazkalduz ikuspegi polita duen parkeko jarleku batean eserita. Osasungarria eta merkea.\nZuk ere aurrezteko ideia onak dituzu, ziur. Partekatu gurekin eta irabazi 200 €*.\n- 350 g arroz\n- 40 g oliba-olio\n- 2 baratxuri-ale\n- ½ piper gorri\n- 3 lata atun\n- 1 lata arto\nIrakin arroza fabrikatzaileak adierazitako denboran. Xukatu eta gorde.\nEbaki arrautza egosiak xerratan eta gorde. Xehatu baratxuri-aleak zati txikitan eta jarri olio berotan, zartagin batean. Eragin baratxuriei gorritu arte. Gehitu piper erdia zerrendatan ebakita eta utzi su txikian eztitzen, 20 bat minutuz. Dastatu gatz-puntua eta, behar izanez gero, gehitu pixka bat.\nKendu zartagina sutatik, xukatu atun- eta arto-latak eta bota haien edukia kazolan. Bota arroza ere kazolan, eta nahastu.\nHotz dagoenean, sartu dena tuperrean eta apaindu arrautza egosiaren xerra batzuekin, piper gorriaren zerrenda batzuekin eta perrexilarekin.\n- 400 g dilista\n- 1 lata txiki arto gozo\n- 10 karramarro-makilatxo\n- 1 tomate heldu handi\n- 250 g indioilar-fianbre, gatzik gabe, kubotan ebakita\nDilistak egosita eros ditzakezue, errazagoa izan dadin. Aukera asko daude. Dena dela, norberak etxean egitea ez da lan handia: presio-eltze bat, ura eta dilistak, eta minutu batzuetan prest. Eginda dagoenean, xukatu. Ondoren, bota katilu batean, gehitu artoa eta karramarro-makilatxoak zatika. Gehitu tomate zatitua eta indioilarra. Nahastu ondo eta sartu tuperrean. Azkenik, bota zurrusta bat oliba-olio eta gatz pixka bat, norberaren gustura.\n- 400 g txitxirio egosi\n- 1 baratxuri-ale\n- Perrexil freskoa\n- 1 azenario\n- 3 pikillo piper\n- 1 arrautza ertain\n- 2 koilarakada irin\n- Oliba-olio birjina estra\n- Tomate txikiak\n- Ozpinetako luzokerrak\nTxitxirioak eltze espres batean egosi ondoren, xukatu eta sartu irabiagailuaren ontzian. Gehitu baratxuri-alea, perrexil freskoa, azenario zuritua (zati txikitan xehatua), pikillo piperrak, arrautza, irina eta gatza, eta birrindu dena, ore bat lortu arte.\nUtzi pausatzen hozkailuan, 30 minutuz, film paperez estalita.\nEstali eskuak irinez, egin bola txikiak eta jarri oliotan kazola batean, su ertainean.\nTuperrean sartu aurretik, utzi hozten. Ebaki tomate bat, ozpinetako luzoker batzuk eta gazta-kubo batzuk. Eta ez ahaztu ogia!\n- Koloretako pasta\n- Atuna berezko eran\n- Pipita zurituak\n- Piperbeltz beltza, eho berria\nEgosi pasta. Ziur aski nahikoa izango da 9 minutuz egostea, baina begiratu zer dioen fabrikatzaileak ontzian. Ondoren, utzi hozten.\nNahasi osagai guztiekin eta gehitu olioa, gatza eta piperbeltza. Jarri pipita batzuk gainean eta sartu hozkailuan. Eta prest dago hurrengo egunean bazkari ikusgarri batez gozatzeko.\nOilaskoa vs. Gazta\n- 1 sagar\n- 1 eskukada mahaspasa\n- ½ ozpinetako luzoker\n- ½ oilasko erre hotz\n- 125 g Mantxako gazta erdiondu\n- limoi-erdi baten zukua\n- 1 zopa-koilarakada olio\n- 2 poste-koilarakada ketchup\n- 1 zopa-koilarakada ziape\n- gatza eta piperbeltza\n- 1 jogurt natural\nZuritu luzokerra, kendu haziak eta ebaki kubo txikitan. Egin gauza bera sagarrarekin. Zipriztindu limoi-zukuaz eta ebaki kubotxotan. Zatitu gazta kubotan, oilaskoa zerrenda xehetan eta tomateak laurdenetan. Jakina, oilasko-zerrendak egin aurretik, erre egin behar da. Horretarako, jarri erretilu batean zurrutada bat oliba-oliorekin eta gatzarekin, 50 minutuz, 150 graduan.\nGarbitu mahaspasak ur epeletan, eta gero xukatu oihal batez.\nSartu mahaspasak entsalada-ontzi batean, gainerako osagaiekin.\nBeste alde batetik, irabiatu saltsaren osagai guztiak katilu batean (jogurt naturala, ziapea, ketchupa, olioa, gatza eta piperbeltza) eta maneatu horrekin entsalada. Inbidia emango diezu parkeko guztiei.\nIKUSI ERREZETA GEHIAGO\nPartekatu zeure ideiak eta hartu parte 200 €-KO 3 SARIREN ZOZKETAN*.\n* Parte hartzeko egunak: 2017ko maiatzaren 31tik ekainaren 26ra. Zozketa: 2017ko uztailaren 4ean. Ikusi zozketaren oinarriak


Zeri erantzun behar diogu etorkizunak modu parte-hartzailean lantzen ditugunean? - Tipi\nZeri erantzun behar diogu etorkizunak modu parte-hartzailean lantzen ditugunean?\nEtorkizuna ezin da aurreikusi existitzen ez delako, baina etorkizuneko alternatiboak aurreikusi daitezke eta aurreikusi behar dira\nDiseinua industriaren edo merkatuaren zerbitzura dagoen diziplinatzat hartzen duten arrazoibide nagusiei kontrajarrita, diseinu espekulatiboa fikziozko tresnak -objektuak, irudiak, filmak, testuak…- sortzen dituen korrontea da. Tresna horiek espekulazioa eta egunerokoa uztartzen dituzte, eta jendearentzat gonbidapena dira etorkizun berri horiek dakartzaten ondorioak arretaz eta kultura, zientzia, teknologia eta politikaren bidez aztertzeko, imajinaziozko arau tazitu eta sozial batzuk asmatuz.\nDiseinu espekulatiboa praktika artistikoekin loturiko metodologia eta ikuspuntua da, eta arrakastaz aplikatu izan da marketin, ikerketa, hezkuntza edo eztabaida publikoen eragile nahiz sortzaile gisa, adibidez, herritarren zahartzeari buruzko hau.\nDiseinu espekulatiboaren xedea ez da gauzak, produktuak sortzea, baizik eta ideiak, utopiak, aukerak… batez ere. Etorkizun posibleak asmatuz, errealitatea zelakoa izan litekeen imajinatzeko markoa da. Hala ere, hau ez da sorpresarik gabeko etorkizun zehatzak aurreikusi eta gailentzeko ariketa; “eta zer gertatuko litzateke…?” galdera egin, gure orainari erantzunak emateko eszenatokiak planteatzean datza.\nIkuspegi hau Dunne eta Raby artistek abiarazi zuten. 1994an sortutako kolektibo honek, diseinua erabiltzen du jada existitzen diren eta sortzen ari diren teknologien inplikazio sozial, kultural eta etikoei buruzko eztabaida pizteko.\nDiseinu espekulatiboak etorkizunak azaltzen eta esploratzen laguntzen duten “artefaktuak” sortuz lan egitea proposatzen du, eta pertsonen erreakzioak eta erantzunak lortzea bilatzen du. Ikusi eta ukitu ditzakezun gauzak izateak denboraren makina baten moduan jokatzen du, imajinatutako etorkizun horretarantz garamatza: nola sentituko nintzateke? Zer gehiago gertatuko litzateke?\nTresna horiek espekulazioa eta egunerokoa uztartzen dituzte, eta jendearentzat gonbidapena dira etorkizun berri horiek dakartzaten ondorioak arretaz aztertzeko.\nDiseinu Espekulatiboa baliagarria eta erabilgarria da ideiak eskuragarriago eta sormen handiagoarekin probatzeko eta aztertzeko. Hau da, esan dezakegu etorkizunak imajinatzea -eta/edo egoera espekulatiboei buruz eztabaidatzea- ere lagungarria izan daitekeela eztabaidatzeko, pertsonon itxaropenei eta beldurrei buruz hitz egiteko, eta, horrela, ikuspegi edo kontakizun kolektiboak modu disruptibo eta aberasgarriagoan eraikitzeko, ikuspuntu ezberdinak dituzten pertsonek eginiko ekarpenekin.\nIdeia hori abiapuntu hartuta, diseinu espekulatiboari buruzko proiektu berri bati hasiera ematen ari gara. Gai horri buruz denbora daramagu ikertzen eta lanean, eta gure proiektu batzuetan une jakin batzuetan sartu dugu, baina, orain, modu zehatzagoan garatuko dugu, ikerketa eta esperimentazioaren esparruan. “TOPIAK: etorkizunak diseinatuz” deitu diogu orain hastera doan ikerkerta proiektu honi.\nHelburu nagusia da bitartekaritzaren jardunbideak aberasteko balioko duten ondorioak/estrategiak ateratzea, eta, era berean, beste testuinguru eta proiektu batzuetan balio izatea. Horretarako, bitartekotza- eta elkarsorkuntza-modu ezberdinak jarriko dira martxan, diseinu espekulatibo eta kritikorako ikuspuntuak baliatuz.\nHala, ikuspuntu espekulatiboarekin loturiko funtsezko hainbat tresna sortuko ditugu, diseinu eta kultura-arloko zenbait aditurekin batera, adibidez, Elisabet Roselló eta Itziar Zorita. Era berean, benetako testuinguruetan egingo dugu proba, elkarsorkuntza eta bitartekaritzarako programa ezberdinak martxan jarriz, lan egingo den komunitateen erronkei heldu ahal izateko.\nIkerketa honen emaitzak partekatzeari begira webgunea eta Instagram kontua jarriko da martxan. Bertan hurrengo urteetan zehar proiektuaren baitan aurrera eramango ditugun ekintzak eta eratorriko ditugun etorkizuneko irudiak igotzeaz gain, metodologikoki eratorriko ditugun ondorioak ere partekatzea da asmoa: zeri egin behar saio so etorkizunak lantzen ditugunean modu parte-hartzailean? zer eduki behar dugu kontuan modu parte-hartzailean espekulatzen dugunean?


Bikuina - Wikipedia, entziklopedia askea.\nEspeziea Vicugna vicugna\nvicuña wool (en)\nBikuina (Vicugna vicugna) Hego Amerikan bizi den gamelidoa da. Bere izena kitxuatik dator (wik'uña).\nBereziki altiplanoak bizi dira, Peruko hegoaldean (non ugariak diren), Boliviako parte batean, Txileko iparraldean eta Argentinako iparmendebaldean.\nBikuinak dira gamelidoen artean txikienak, 45 kilogramoko pisua dute eta metro bateko luzeeran izan ohi dute. Animalia basatia da. Bere kolorea beigea da goikaldean eta txuria behekaldean. Bikuinen ilea bereziki fina da.\n3.200 metroko altueratik gora bizi dira, eskualde hotz eta lehorretan. Belarjaleak dira, euren senideak diren llama, alpaka eta guanakoa bezala. Gameluekin alderatuta, egunero ura edan behar dute eta horregatik putzuetatik gertu bizi dira.\nMultimedia: Vicugna vicugna\nEspezieak: Vicugna vicugna\nPaleobiology Database: 145836\nOrriaren azken aldaketa: 19 apirila 2020, 12:58.


Bi urtez mobilizatzea ospatuko du Arrasateko Pentsionisten Plataformak jendartean | Mondraberri Arrasateko Ataria\nHasiera Albisteak Bi urtez mobilizatzea ospatuko du Arrasateko Pentsionisten Plataformak jendartean\nArrasateko Pentsionisten Plataformak astero mobilizatzen bi urte egingo ditu. Hori ospatzeko txistorra eta tortila prestatuko du datorren astelehenean, Herriko plazan jendartean jateko.\nBideoaren egilea: Arrasateko Pentsionisten Plataforma. Pentsio publiko duinak aldarrikatzen bi urte egin ditu Arrasateko Pentsionisten Plataformak. Bide horretan astero bilkurak egin ditu Herriko plazan.\nGaur ere, astelehenero legez, elkarretaratzea egin dute. Datorren asteazkenean (urtarrilak 15) lehen bilkuratik bi urte beteko dira, eta hori ospatzeko, datorren astelehenean (urtarrilak 20) ospakizuna egingo dute:\nTxistorra eta patata-tortila pintxoak prestatuko dituzte, eta eguerdiko 12:00etan dastatu ahalko dira Herriko plazan, plataformak antolaturik.\nPlataformak berak bigarren urteurrenaren bideo bat egin du, eta ikus-entzunezkoak gogoan ditu hildako plataformaren lagun batzuk, besteak beste, Sagra Lopez eta Rosa Otaduy ‘Katanga’.\nBideoak [pantailaren goialdean ikusgai] ere gogora ekartzen du iaz irabazitako saria, eta Herriko plazako mobilizazioen irudi ugari erakusten ditu.\nGaurko elkarretaratzeak adierazi du estatu mailan, PSOE eta Unidas Podemos-ek “konpromisoa hartu dutela 1.200 euroko LGSera pixkanaka iristeko”. Hala ere, gehitu du “pentsio baxuenei dagokienez, 1.080 eurora iristeaz – edo hurbiltzeaz – ezer aipatzen ez dela”.\nEuskadiko Autonomia Erkidegoan, EAJ-PNV eta Elkarrekin Podemosen arteko akordioak ere “ez du jasotzen gutxieneko pentsioak 1.080 eurora arte osatzea, igoera %4ra mugatuz”. Nafarroan ere “ez dira pentsioak 1.080 eurora arte osatu”.\nHego Euskal Herriko pentsiodunen mugimenduak “bidezko, arrazoizko eta gauzagarriak diren” aldarrikapenak egiten darrai:\nPentsio guztiei KPIaren igoera erreala aplikatzea urtero\nGutxieneko pentsioa 1.080 eurokoa izatea\n2011 eta 2013ko pentsioen errefomak indargabetzea\nErretiro aurreratuetan, 40 urte kotizazioa izanda, zigorrik ez izatea\nLanbide Arteko Gutxieneko soldata 1.200 eurokoa izatea\n2010eko eta 2012ko lan erreformak indargabetzea\nPentsio-plan pribatuen eta BGAEen zerga-onurak arbuiatzea\nMendekotasunaren arretarako sare publiko bat garatzea\nBi urteko mobilizazio etengabeen ostean, mobilizatzen “jarraitzea baino beste erremediorik ez digute uzten”. Bide honetan “urtarrilaren 30ean gure erabateko babesa emango diogu greba orokorrari”.\nArrasateko plataformak adierazi du “berdin diola nork gobernatu, guk pentsio publikoak defendatu! Borroka hau irabazi egingo dugu!”.


UDAk bana berdindu du Retuertoren aurka - Aretxabaleta - Goiena.eus\nUDAk bana berdindu du Retuertoren aurka\nEdu Mendibil 2010-01-17 23:17\nHiru puntuak eskuratzeko aukera paregabea galdu du UDAk gaur, Retuertoren aurkako partiduan. Bizkaitarrak sailkapeneko behealdeko postuetan dira eta UDAk, bost jardunaldi zeramatzaten partidurik irabazteke. Azken minutuetan lortu du Retuertok berdinketaren gola.\nLehen zatia nahiko parekatuta gertatu da. Ez da apenas gol aukerarik izan, bi taldeak elkarren beldur balira moduan. Bi taldeentzat ere garrantzi handiko partidua zen. Jarraipenean, etxekoak argi eta garbi atera DIRA garaipenaren bila. Iker Oruetaren zelairatzea erabakigarria gertatu da. Arrisku handia sortu du Oruetak eskumako hegaletik.\nLehen gol aukera garbia Oinatzek izan du, 60. minutuan. Defentsa atzean utzi, bakar bakarrik geratu da atearen aurrean, baina gehiegi gurutzatu du baloia. Handik bi minutura, Oruetak intentzio handiz jaurti du golera eta Lopez atezainak erantzun ederra eman dio. Imanol Rodriguezek lehen abisua eman du 65. minutuan, urruneko jaurtiketa baten bitartez. Jarraian, Anderren pase bikaina jaso ondoren, 1-0ekoa egin du; atezainari driblin egin eta sarera bidali du baloia. Gol ederra. UDAren momentu onenak ziren eta Orueta 2-0ekoa egiteko zorian izan da, berriro ere atezainarekin topo eginez. Oinatzek ere jokaldi bikain baten ondoren, postera jaurti du 80. minutuan. Eta amaieran, garaipena UDArena zela ematen zuenean, banakoa egin du Ferrerok, 83. minutuan, Iglesiasen barneraldi baten ostean. Zerbait gehiago merezi izan du UDAk gaur.\nUDA > Gaizka, Raul, Alain, Iban, Andoni, Haritz, Imanol, Borja (Julen Eraña, 15. min.), Oinatz, Aitor (Iker, 46.min.) eta Ander (Aitor, 87. min.).\nRetuerto > Lopez, Bujan, Garcia (Iglesias, 82. min.), Barandiaran, Serrano, Chamorro, Castresana, Lertxundi, Ferrero, Tocado (Jurado, 36.min.), De la Varga.\nEpailea > Berasategi, Tejadas eta Anduaga marrazainen laguntzarekin. Protestatuta izan zen epailearen lana. Etxekoen partetik Haritzek eta Ibanek ikusi zuten txartela, Ibanek bigarrena 88. minutuan. Retuertoko Barandiaran, Serrano eta Lertxundiri ere txartel horia atera zien eta Juradok bigarrena ikusi zuen 86. minutuan.\nBestelakoak > Ohiko ikusleak Ibarran, 400 lagun inguru. Harmailetan, Imanol Idiakez Real B taldeko entrenatzaileak, Aitor Mendibil Realeko kontseilari aretxabaletarrarekin jarraitu zuen partidua, notak hartuz. Bi aste barru, Realak Ibarran jokatuko du.


Kirola egiteko espazio handiagoa Manuel Muñoz kiroldegian - Eskoriatza - Goiena.eus\nKirola egiteko espazio handiagoa Manuel Muñoz kiroldegian\nImanol Beloki Unamuno 2018-02-23 09:19\nHarmailen atzean kirola egiteko jarri berri duten gela.\nManuel Muñoz kiroldegia eraberritzeko lanak 2017ko azaroan hasi zituzten, eta dagoeneko erabilgarri dago, nahiz eta hainbat xehetasun falta diren. Obraren lizitazioa 102.000 eurokoa izan zen eta adjudikazioa, aldiz, 78.000 ingurukoa.\nBertan, harmailen atzeko gunea handitu egin dute; hala, gimnasioaren azalera bikoiztu egin da. Bizikleta estatikoak, korrika egiteko aparailuak eta eliptikoa egitekoak jarri dituzte bertan. Horrez gain, beiratea jarri dute, kantxatik datorren zaratatik babestuta egoteko eta kirola lasai egiteko.\nLanak atzeratu egin dira\nEgin beharreko lanen atzerapenaren ondorioz, aurreikusitako prezioa baino gutxiago ordainduko dio Udalak lanak gauzatu dituen enpresari. Hala, aurreztutako dirua beste lan batzuk egiteko erabiliko dute. Honela adierazi du Hirigintza eta Mugikortasun batzordeburu Josu Ezkurdiak: "Leihoa jartzean arazoak izan dira, eta horregatik iraun dute hainbeste lanek, nahiz eta urtarriletik erabilgarri egon den gunea. Hala ere gauza txiki batzuk geratzen dira, beiratean biniloak jartzea esaterako".\nAurreztutako diruaz lan gehiago\n"Aurreko aldian egin genuen moduan, kiroldegiko erabiltzaileei inkesta bat pasako diegu otsail edo martxo aldera, kiroldegiko beharrak zeintzuk diren jakiteko, eta apirilean hartuko dugu erabakiren bat. Batetik, spinning gela biltegi batean egokitzea izan daiteke aukera bat, orain mini-frontoian egiten delako, eta, bertan aire giroturik ez dagoenez, kexak izan dira. Bestalde, harmailen atzeko gunerako makinak erostea ere aukera bat izan daiteke…".\nMuskulazio aparailuak behean\n"Gimnasio gelako aparailuak espazio berrira eramatekoak ziren hasiera batean, baina etorkizunean aparailu berriak jarri nahi direnez, beheko gelan mantenduko dituzte oraingoz.\nTaberna, kantxa aldera\nEgokitzapen lan horiekin, kiroldegiko barra kantxa aldera jartzea erabaki dute. Hain zuzen ere, bertan lanean daudenek jokoan zer gertatzen den ikus dezaten, eta baita zerbait hartzera doazenek ere bertatik partidua ikusteko.


Prestatu zure Bisita Itsas Museora – Itsasmuseum Bilbao\nSurfing Euskadi Euskadin oso errotuta dagoen kirolaren historian zehar ibilbidea egiten duen aldi baterako erakusketa da.\n22.05.20 - 22.10.30\nElkano. Nabigazioa eta Zientzia.\nElkano. Nabigazioak eta zientzia, aldi baterako erakusketak, XVI. mendearen hasieran zeuden eta Juan Sebastian Elkanok eta bere tripulazioak duela 500 urte munduari lehen vuelta emateko erabili zituzten nabigazio-teknikak azaltzen ditu.\nKontsultatu zer eskaintzen dizun Itsasmuseumek eta diseinatu bisita zure neurrira\nJakin ezazu zer plan eskaintzen diegun 15 pertsona baino gehiagoko taldeei.\nItsasmuseum Bilboko erdigunean dago. Hiriak lekua egin du nazioartean helmuga turistiko kultural gisa. Minutu gutxira daude, oinez, zenbait proposamen interesgarri: Guggenheim Museoa, Bilboko Arte Ederren Museoa, Rekalde Aretoa eta Azkuna Zentroa, besteak beste.\nItsasadarraren ertzetik paseoan ibiliz gero, Alde Zaharrera heltzen da, hiriaren jatorri eta gune nagusira.\nKafetegia – Nave 9\nCarlos Romero Nave 9 aretoaren arduraduna da. Musika-programatzailea da, eta ibilbide aitortua du Bilboko musikaren esparruan.\nHalaber, ostalaritza-zerbitzua ematen du kafetegian, eta catering zerbitzuaz arduratzen da Itsasmuseumen antolatzen diren ekitaldi korporatiboetan.\nAtarian dago, eta bisita bukatu ondoren edo zuzenean kaletik sartuta bisitatu ahalko duzu. Bertan, produktu-sorta handia eta Museoaren argitalpen nagusiak eskuratu ahalko dituzu.


Maite Bidarte|2020/06/10 Eguneratua:\nMaddalen Marzol (Dendaria): «Komertzioei ez digute inolako kasurik egin»\nDonostiako metroaren lanetan izan den ezbehar horrek zuzenean eragin die inguruko dendari eta bizilagunei. Maddalen Marzolek Londres hotelaren parean dauka Hunky Dory lurrindegia eta Naiz Irratian adierazi du oraindik ez diela inork ezer adierazi. Salatu du erakundeek komertzioei ez dietela kasurik egin.\nMikel Alvarez (Satorralaia): «Txiripaz ez da ezer larriagorik gertatu metroaren lanen ondorioz»\nDonostiako metroko tunelaren eraikuntzan, joan den astean sabaiaren zatitxo bat zulatu eta ura erruz sartu zela salatu du Donostiako metroaren aurkako Satorralaia mugimenduak. Mikel Alvarez bertako kidea Naiz Irratian izan da eta adierazi du aurreikusita zegoen zerbait gertatu dela. Metroaren obra lanetan irregulartasunak daudela uste du, eta erakundeei adierazi die metroaren obra lanekin jarraitzea baino lehentasun garrantzitsuagoak daudela.\nBirkite Alonso|2020/06/10 Eguneratua:\nOcchi di Farfalla «Ez dugu gure musika estilo konkretu batera mugatzen»\nBigarren Kafea|2020/06/10 Eguneratua:\nTelmo Trenor|2020/06/10 Eguneratua:\nIker GURRUTXAGA|2020/06/10 Eguneratua:\nAne Garcia|2020/06/10 Eguneratua:\nIker Ibarluzea|2020/06/10 Eguneratua:\nOrria 16/ 132